Upravljanje računalom prepoznavanjem pokreta ruke primjenom računalnog vida | The University of Split Repository\nComputer vision based hand gesture computer control\nGruica, J. (2015). Upravljanje računalom prepoznavanjem pokreta ruke primjenom računalnog vida (Undergraduate thesis). Retrieved from https://urn.nsk.hr/urn:nbn:hr:166:380292\nGruica, Jelena. "Upravljanje računalom prepoznavanjem pokreta ruke primjenom računalnog vida." Undergraduate thesis, University of Split, University of Split, Faculty of science, 2015. https://urn.nsk.hr/urn:nbn:hr:166:380292\nGruica, J. (2015). 'Upravljanje računalom prepoznavanjem pokreta ruke primjenom računalnog vida', Undergraduate thesis, University of Split, University of Split, Faculty of science, accessed 26 March 2019, https://urn.nsk.hr/urn:nbn:hr:166:380292\nGruica J. Upravljanje računalom prepoznavanjem pokreta ruke primjenom računalnog vida [Undergraduate thesis]. Split: University of Split, University of Split, Faculty of science; 2015 [cited 2019 March 26] Available at: https://urn.nsk.hr/urn:nbn:hr:166:380292\nJ. Gruica, "Upravljanje računalom prepoznavanjem pokreta ruke primjenom računalnog vida", Undergraduate thesis, University of Split, University of Split, Faculty of science, Split, 2015. Available at: https://urn.nsk.hr/urn:nbn:hr:166:380292\nCite this item: https://urn.nsk.hr/urn:nbn:hr:166:380292\nTitle Upravljanje računalom prepoznavanjem pokreta ruke primjenom računalnog vida\nTitle (english) Computer vision based hand gesture computer control\nAuthor Jelena Gruica\nCreated on 2017-05-15 14:26:16


Innovation in gastronomy department of secondary school of economics Sombor\nZnanje i iskustvo kao motivacioni faktori\nSrednja ekonomska škola realizuje projekat “Da ti kažem” koji finansira Pokrajinski sekretarijat za sport i omladinu u okviru Konkursa za realizaciju Akcionog plana politike za mlade u Vojvodini u 2011. godini.\nCilj projekta je senzibilizacija i informisanje mladih na polju diskriminacije i tolerancije različitosti kao i njihova aktivizacija u suzbijanju predrasuda, stereotipa i diskriminatorskog ponašanja, što je u skladu sa novim Zakonom sistema obrazovanja i vaspitanja koji propisuje inkluzivni pristup obrazovanju.\nProjekat obuhvata radionice na temu reproduktivnog zdravlja, diskriminacije i veštine vršnjačke edukacije. Stečeno znanje učenici će umnožavati kroz vršnjačke radionice. Takođe, učenici će pripremiti predstavu i osnоvaće se facebook grupa za bolje informisanje o ovim temama.\nPredstava koju će pripremiti učenici Srednje ekonomske škole biće izvedena pred publikom tokom decembra meseca, a nа osnovanој facebook stranici mladi će se moći informisati, postavljati pitanja, jedni drugima odgovarati, ali i dobijati odgovore od stručnih lica koja će učestvovati u ovom projektu. Stranica će ostati aktivna i nakon završetka projekta.\n© Средња економска школа Сомбор\nčetvrtak, 23 maj 2019 Template designed by LernVid.com


Dobar proizvod- pola posla! - Vasić Miloš\nZa bilo koji oblik onlajn prodaje, proizvod je defnitivno jedna od najbitnijih stvari. Situacija je takva i u dropšipingu. Upola dobar proizvod pred pravom publikom prodavaće se sigurno.\nKako naći dobar proizvod?\nČinjenica je da je sada dosta lakše naći proizvode za dropšiping nego pre 7-8 meseci. Pojavilo se brdo novih alata za pretragu proizvoda a i dropšiping je mnogo popularniji tako da sve te proizvode srećemo na facebook-u.\nUpravo je facebook jedno od najboljih mesta za pronalaženje dobrog proizvoda. Još odavno sam negde pročitao odličnu rečenicu “Money is where engagement is” i potpuno se slažem sa tim. Jednostavno, ljudi vole da kupuju ono što je popularno, a popularnost proizvoda najefikasnije možete izmeriti na facebook-u.\nJedan od meni omiljenih načina je goo.gl pretraga, odnosno, u search baru na facebook-u ukucate ključnu reč zatim goo.gl i zatim get. Primer: pancake goo.gl get\nZašto baš ovako?\nDropšiperi kada rade reklamiranje koriste goo.gl kako bi skratili svoj link ka proizvodu, na taj način selektujete pretragu ka dropšiperskim proizvodima. “Get” se koristi jer u skoro svakom ad copy-u imate “get yours here”, “get yours now” “get it here” I tako dalje.\nInače ovo može da se uradi i sa “bit.ly” umesto sa “goo.gl”\nKada se izlistaju postovi onda tražite proizvod koji ima dobar engagement, odnosno 300+ share-ova, to je odličan pokazatelj da je proizvod popularan.\nKada naiđete na post koji ima više od 300 share-ova, 1000+ lajkova I mnogo komentara, taj proizvod sigurno vredi testirati. Naravno, pod uslovom da nije post postavljen pre 5-6 meseci, već da je postavljen najdalje pre 2 meseca, jer ipak tražimo proizvod koji je trenutno aktuelan.\n(ovaj post nema toliko share-ova i komentara ali sam namerno izabrao njega, jer je imao mnogo klikova, videćete posle)\nKada naiđete na takav post, obvezno pogledajte i store koji je reklamirao proizvod, tu malo špijunirate konkurenciju, vidite kako su oni odradili product description, kakve slike imaju i tako dalje. Odmah pogledate šta od toga možete bolje, da li možete da nađete bolje slike, uradite bolji opis, možda i sa cenom da budete konkurentniji i onda postavljate proizvod kod vas.\nTakođe jedna od dobrih stvari sa skraćenim linkovima, jeste i info link. Kopirajte skrćeni link, ubacite ga u address bar i dodajte mu “+“ pritiskom na enter dobićete informacije o tom linku, koliko je imao klikova, iz kojih zemalja, sa kojih platformi, to takođe može da vam pomogne kasnije u targetiranju.\nKao što se i vidi iz priloženih screenshot-ova, ovaj proizvod je veoma popularan, iako nije imao mnogo share-ova, imao je 40k+ video pregleda i 16.500 klikova! Takođe, vidimo da je najviše klikova došlo iz UK kao i da je platforma sa koje su dolazili klikovi- Android. To su sve podaci koji nam mogu pomoći da uradimo precizniji target kasnije.\nInače, obavezno lajkujete postove koji imaju dobar engagment, napravite neku aktivnost na sajtu (add to cart ili initiate checkout) i onda će vas oni ponovo gađati reklamama. Kada to uradite na nekoliko postova vama će se polako news feed popunjavati reklamama proizvoda koji su trenutno aktuelni i koji se dropšipuju, na taj način, vaš news feed postaće mesto pretrage dobrih proizvoda za dropšipovanje.\nNe pravite grešku koju sam ja pravio u početku.\nNa samom startu moje dropšiping avanture, napravio sam ogromnu grešku zbog koje sam potrošio mnogo para. Ja nisam hteo da radim aktuelne proizvode, već sam hteo da nađem nešto potpuno novo, nešto što niko nikada nije video. Hteo sam da pronađem nov spinner ili novu black mask. Međutim, to je pogrešan pristup, jer čak i da sam našao takav proizvod, vrlo brzo bi me “pojeli” shop-ovi koji ulažu desetine hiljada dolara dnevno u reklamiranje.\nKada sam krenuo sa pristupom “money is where engagement is” sve je postalo mnogo lakše I jednostavnije.\nNaravno, proizvode za dropšiping možete pretraživati i na Amazon-u, eBay-u, Wish-u i tako dalje, to je već na vama. Meni je najlakši i najefikasniji gore opisan način.\nOno što sam do sada kroz iskustvo u svemu ovome naučio to je da ljudi kupuju proizvode koji imaju dodatnu vrednost, odnosno rešavaju im neki problem. Neki proizvodi skraćuju vreme izrade nekih svakodnevnih zadataka, neki proizvodi “olakavaju život” odnosno olakšavaju izradu neke aktivnosti, ali u svakom slučju mislim da više ne prolaze tako lako ogrlice, prstenje, satovi i tako dalje, već morate da ponudite ljudima nešto što im stvarno treba a da nisu ni znali da to postoji.\nPonavljam još jednom, upola dobar proizvod pred pravom publikom- prodavaće se sigurno. Zato je pretraga proizvoda veoma bitna, a sama popularnost proizvoda donosi i vama veće šanse za prodaju, jer je proizvod dokazan, ljudi ga već viđaju po facebook-u tako da je na vama da “samo” odradite dobar target. O targetiranju pisaću u narednom tekstu.\nZa kraj ostavljam linkove shop-ova koji po mom mišljenju rade odličan posao i od kojih se može mnogo naučiti a malo i ukrasti 🙂\ndropshippingdropsipingpretraga proizvodashopifyvasicvasic milos


Da li nauka može da pruži odgovore na filozofska pitanja? | Page 2 | SerbianForum\nFilozofija nije nauka iako ona sebi to pokušava nametnuti.\nPoslednja izmena: 06.08.2010\nMatematika, biologija, sociologija, psihologija, hemija,u stvari skoro sve nauke svoje pocetke nalaze kod starih filozofskih mudraca,Sokrata, Platona, Aristotela, Demokrita...\nMislim da metafizika,iako nije grana prirodne nauke,ali se delom bazira na logici (deo naucnog metoda) pa i moze da prodje kao deo filozofije kao nauke...\nNaravno,neka me neko ispravi ako nisam u pravu...\nTermin filozofija je nastao od dve grčke reči: glagola "filein" (φιλεῖν, što znači voleti) i imenice "sofija" (σοφία, što znači mudrost) koje zajedno čine reč filosofija (ili kod nas filozofija) (gr: Φιλοσοφία), koja doslovno ima značenje ljubav prema mudrosti odnosno mudroljublje. Tradicija filozofskog mišljenja duga je više od 2500 godina i predstavlja jednu od najširih oblasti akademskog izučavanja. Uopšteno gledano, filozofija je svaki oblik racionalnog istraživanja koji nastoji da odgonetne i pronađe princip bivstvovanja ili postojanja. U filozofskoj tradiciji možemo pronaći veliki broj različitih pristupa i metoda, počev od sokratovog metoda postavljanja pitanja u obliku dijaloga, pa sve do analitičke filozofije, koja tradicionalne filozofske probleme (kao što su istina ili postojanje apsolutnog) prevazilazi logičkom analizom jezika. U tradicionalnom smislu filozofija se bavi fundamentalnim istraživanjem osnovnih fenomena ljudske egzistencije, kao što su saznanje, umetnost, logika ili etika. Predmet savremenih filozofskih istraživanja mogu biti najrazličitije teme, počev od filozofske logike, pa sve do filozofije seksa ili filozofije sporta. Filozofija u savremenom smislu takođe uključuje i istraživanja osnovnih principa različitih intelektualnih disciplina, a takvi pravci dobijaju ime prema nazivu discipline čijim se proučavanjem bave, kao što su filozofija matematike ili filozofija nauke.\nFilozofsko držanje (od Sokrata i Platona, pa do klasične nemačke filozofije) podrazumeva težnju ka otkrivanju natčulnih ili apsolutnih principa egzistencije, pa stoga možemo reći da je filozofija tradicionalno povezana sa pitanjima i problemima otkrovenja ili prosvetljenja u različitim učenjima hrišćanskih teologa i teozofa. Međutim, ono što savremenu filozofiju razlikuje od antičke ili srednjovekovne jeste njeno jasno razlikovanje od nauke i religije. Ovaj preokret donela je naučna revolucija XVII veka, tokom koje su istaknuti pojedinci, zainteresovani za izučavanje prirode i njenih zakona, sebe nazivali "prirodnim filozofima". Razvoj univerziteta, profesionalizacija nauke i osamostaljivanje pojedinih naučnih disciplina doveli su do toga da se filozofija u akademskom smislu ograniči na nešto uži krug problema i pitanja kojima se može baviti.\nIpak, još uvek je relativno rasprostranjeno shvatanje prema kome se filozofija bavi pitanjima koja su van domašaja prirodnih nauka i religije. Tradicionalno određenje filozofije kao mišljenje mišljenja (videti Aristotelovi spisi: Metafizika), mišljenje drugog reda ili meta nivo mišljenja, nalazi se u samim korenima kontinentalne filozofije i još uvek je prilično rasprostranjeno. Međutim, za razliku od religije, koja se zasniva na idejama vere i otkrovenja, filozofija nastoji da u što većem broju slučajeva pruži racionalno objašnjenje svojih stavova.\nTakođe postoji uobičajeno, svakodnevno ili laičko shvatanje filozofije, prema kome se ona svodi na „pitanja o smislu života“.\nOsnovne filozofske metode su analiza, kritika, interpretacija i spekulacija, iako filozofska istraživanja često obuhvataju dosta širi krug različitih interesovanja.\nOblasti filozofskog izučavanja\nOntologija odnosno metafizika proučava osnove cjelokupne stvarnosti, ili biće svega bivstvujućeg. Ime ontologija se pojavljuje prvi put u XVII vek-u, a ime metafizika u I veku pre n.e.. Aristotel je nauku o prvim uzrocima stvarnosti nazivao prvom filozofijom ili teologijom. Nemački filozof Kristijan Volf razlikovao je ontologiju kao opštu metafiziku od posebnih metafizika: teologija, psihologija i kosmologija.\n"Biće" je tokom istorije filozifije tumačeno kao temelj postojanja ničim uslovljen, kao apsolut ili supstancija. Supstancija se različito tumačila: ideja kod Platona, bivstvo kod Aristotela, duh i materija kod Dekarta, apsolutni duh kod Hegela, volja za moć kod Ničea...\nTeorija saznanja ili epistemologija se bavi osnovnim principima saznanja, odnosno osnovnim pretpostavkama našeg saznajnog aparata i njegovih funkcija. Umesto ovog pojma koristi se i pojam gnoseologija. Nazivi potiču od grčkih riječi gnosis (znanje) i episteme (saznanje). Njenim osnivačem se smatra engleski filozof Džon Lok iz XVII veka. Teorija saznanja proučava korene nastanka, uslove mogućnosti, poreklo i granice ljudskog saznanja.\nFilozofija nauke izučava i sistematski analizira osnovne pojmove naučne prakse kao što su teorija, zakon, eksperiment, verifikacija, verovatnoća, interpretacija), kao i probleme mogućnosti budućeg razvoja i krajnjeg dosega (ovdje se preklapa sa epistemologijom) naučnog saznanja.\nLogika je filozofska disciplina koja proučava formalne strukture osnovnih oblika mišljenja ili valjanog zaključivanja (dedukcija, indukcija). Osnovni logički pojmovi, koji potiču još iz antičkog perioda (Aristotel), jesu pojam, sud i zaključak.\nEtika se bavi izučavanjem i određivanjem pojmova dobrog i ispravnog. Kao filozofska disciplina proučava motive, ciljeve i norme čovjekovog djelovanja i moralnog prosuđivanja. Sama riječ potiče od grčke riječi ethos - običaj. Predmet etike je moral.\nEstetika se bavi posebnim oblikom ljudskog stvaralašstva - umetnošću. Termin estetika je prvi put upotrebio Baumgarten u XVIII veku. Ona ispituje lijepo i vrijedno u umjetnosti, suštinu umjetničkog stvaranja i doživljaja umjetničkog djela.\nFilozofija politike je grana filozofije koja se bavi pojmovima i argumentima političkog mišljenja. Njen glavni problem je razjašnjenje prirode političke moći i njenog ograničenja putem društvenih ustanova, kao i opravdavanje postojanja države.\nAksiologija (grčki: axios - vrijedan, dostojan divljenja) je grana filozofije koja se bavi vrijednostima: moralnim, naučnim, umjetničkim, političkim, ekonomskim religijskim i dr.\nFilozofska antropologija (grčki: anthropos - čovjek) se bavi suštinom tj. prirodom ljudskog bića\nNauka ne može objasniti filosofska pitanja, ne može ni neke prirodne fenomene, koji se kose sa prirodnim zakonima, a kako da izađe na kraj sa fenomenima koji nisu eksperimentalno dokazivi.\n...dobro dasi upotrebio tu frazu ...tako da misao : " sve se menja sem kamenja " -- ne stoji , jer kamenje se kotrlja ; ( mala anegdota : radnja se odvija u banci ; pokojni pesnig Dragan Savović, stihovima zabavlja prisutne koji čine neviđenu gužvu i ponašaju se preteći ...šalterske radnice pozivaju miliciju da održi red ... interventna upada ; rulja šuš , samo pesnik recituje nasred hola... žaca mu lupi snažnu šamarčinu - daga disciplinuje ... ovaj u padu kaže : sve se menja sem kamenja ...pandur primi to kao ličnu uvredu , pa još jednom raspali i opsuje lajavog krelca ...šalterske radnice skoče da ga brane , jer on je pesnik i neizaziva\nstihovima nered ...panduri : šta on tu nama o kamenju ....a ovaj mrtav ladan, sa poda kaže : gospodo na vlasti - kamenje se kotrlja ).....naravno vlast promenismo ( otkotrljasmo , ali sa njom ode i pesnik mislilac ).....\n...volim da mislim, da nauka paralelno služi filozofiji i religiji ( a ova prva često služi svom čedu koje je iznedrila , odgajala , i osmislila do neuništivosti ), te da zbog toga neće moći nikad da iznedri/otkrije/spozna apsolutnu istinu o bilo čemu , pa i o kamenu....jedine istine koje mogu ličiti na apsolutne nauka je izmislila i to u matematici ....dakle, matematičke istine su naučne gotovo nepromenljive istine....sve ostale istine koje je nauka rodila , s vremenom je i oborila -- odnosno osporila i opovrgla ....čak sama nauka kaže da se baviobjektivnim istinama , koje su u sveri tehnicizma u inovativnom svetu funkcionalne i svrsishodne ( korisne i plodonosne, iako se ne temelje na naučnoj apsolutnoj istini )....stoga nauka i neceni branioce njenih\nobjektivnih istina ...ona potrebuje razumne i razložne preispitivače svojih objektivnih istina ....jer sve ono što nemože razložno i razumno da se ospori , objektivno je istinito pa je funkcionalno i korisno ; a ono štoje osporeno , potpomoglo je da se objektivno za stepenik približimo apsolutnoj istini .... dakle , nauka korak po korak kreće se ka apsolutnoj istini postupkom odbacivanja objektivnih starih naučnih istina i utvrđivanja novih ...no zasigurno ova naša generacija, neće doživeti njen izlazak na tron apsolutne istine...zasigurno\nni mnoge posle nas...\nPoslednja izmena od urednika: 28.11.2010\nпа природне феномене смо тако назвали само зато што одступају од наших убеђења. Ништа што се дешава не може да буде у супротности са природним законима, може само да се коси са оним што ми погрешно мислимо да важи као закон.\nНаука и филозофија би, претпостављам, тербале да представљају исто: делатност којом се човек бави у покушају да разуме и објасни "свет око себе" (и у себи...) и стога бисмо требали рећи да наука може да да одговоре на филозофска питања! Да ли ће их дати, зависи од могућности онога ко се бави науком.\nbommy je napisao(la):\nNauka da može da da odgovore na filosofska pitanja? Nikada, evo samo mali broj nebrojenih primjera o tome. Kako nauka može da dokaže ili ospori postojanje Boga? Kako nauka može da objasni pojam beskraja? Ne može ni da dokaže, ni da da definiciju. Filosofija ostaje na stepenu filosofiranja i prihvatanja različitih načina mišljenja, ali dokaza o ovim pojmovima nema i nikada ih neće ni biti.\nJa bih postavio jedno drugo pitanje - da li nauka treba da daje odgovore na filozofska pitanja? I još bitnije, da li je uopšte bitno da se daju odgovori na (sva) filozofska pitanja?\nU pravu si. Neke stvari su nespojive.\nПа добро, је не кажем да је наука тренутно у стању да одговори на сва филозофска питања, али не треба за нешто тврдити да се никада неће десити. Зато сам и рекао да то да ли ће се на нешто одговорити зависи могућности наших умова. На нека питања је већ огдоворено или се бар много више зна него пре, нпр. атоми, протони, електрони па и ситније честице... што баш и није било познато старим мудрацима.\nЧесто се каже: Бог је створио свет! То је и најлакше "објашњење", а и одређеним институцијама иде поприлично и прилог. Постоји теорија која каже да је све настало из јединства бесконачно мале запремине и бесконачно велике густине, након Великог праска. Проблем је био: шта је довело до Великог праска. Ту се нашло место за несхватљиву силу- Бога. Међутим, ако се не варам (а ако се варам онда се извињавам), Стивен Хокинг у последње време износи тезу која говори да је до Великог праска могло доћи без "спољних" утицаја, чиме изостаје потреба за Богом. То је, наравно, изазвало бурну реакцију цркве...


eKapija | Potpisan ugovor o saradnji između dva fakulteta i kompanije Brose\nIzvor: eKapija | Sreda, 21.10.2020.| 10:41\nPotpisan ugovor o saradnji između dva fakulteta i kompanije Brose\nStudenti Mašinskog i Elektrotehničkog fakulteta u Beogradu imaće priliku da praktična znanja stiču u proizvodnim pogonima i razvojnom centru nemačke kompanije Brose, koja u Pančevu gradi fabriku.\n- Za nas je posebno zadovoljstvo činjenica da kompanija Brose ne samo da ovde otvara proizvodni pogon već i razvojni centar koji će formirati i razvijati uz pomoć naših inženjera i stručnjaka. To je pokazatelj da mi školujemo kvalitetan kadar na svetskom tržištu radne snage - naveo je Simonović, a pernosi Razvojna agencija na svom sajtu.


FIFA 16 najprodavanija igra u Engleskoj za Black Friday - PLAY!\nFIFA 16 najprodavanija igra u Engleskoj za Black Friday\nCrni Petak je prošao, a polako stižu i statistike o tome kako se šta prodalo na velikim akcijama koje se organizuju za ovo pred božićno čišćenje rafova u zapadnim zemljama.\nIako je Fallout 4 odlično krenuo sa prodajom, kada su u pitanju sniženja i akcije, niko nije mogao da nadmaši igru FIFA 16 koja je na prvom mestu liste najprodavanijih video igara u Engleskoj. Drugo mesto, takođe kao da se ništa novo ne dešava – novi Call of Duty naslov Black Ops 3. Treće i četvrto mesto pripadaju naslovima koji su hit za kraj ove godine Star Wars Battlefront i Fallout 4, ali ipak nisu uspeli da se popnu na prva dva mesta koja suvereno drže FIFA i CoD franšize iz godine u godinu.\nInače prošlog vikenda je prodaja gaming proizvoda skočila za 60%, kako to uvek i biva za Black Friday. PS4 i Xbox One dominiraju sa 89% učešća u prodaji konzola.\nRelated Items:Battlefront, black friday, Call of Duty, Fallout 4, FIFA


Mura i Hajduk podijelili bodove u gradskom derbiju – Muralist.hr\nMura i Hajduk podijelili bodove u gradskom derbiju\nMura iz Hlapičine u gradskom derbiju protiv ekipe Hajduka iz Štrukovca nije uspjela doći do sva tri boda i tako se popeti na prvo mjesto s prednošću od dva boda. Iako je po plasmanu na ljestvici bilo za očekivati da Muraši uzmu puni plijen, utakmica je pokazala da se kod ovakvih susreta rezultat teško može predvidjeti. Igrači Hajduka u najmanju ruku cijelu utakmicu bili su ravnopravan suparnik, a u nekim momentima čak i opasniji.\nMura prva na početku utakmice propušta izglednu prigodu i zato biva kažnjena u 41. minuti kada jedan opasan napad gostiju završava autogolom Mihaela Podveza i vodstvom Hajduka od 0:1.\nTim rezultatom odlazi se na zasluženi odmor, jer vrijeme je vruće i sparno. Jednostavno nije dozvoljavalo igračima da prikažu sve što znaju. No usprkos tome želja i borbenost bili su na zavidnom nivou.\nU drugom dijelu domaćin pokušava čim prije doći do poravnanja, no obrana gostiju na čelu s iskusnim Kojterom uspješno čuva svoju mrežu.\nNo domaćini ipak u 67. minuti nakon jednog ubačaja i odlične reakcije Kristijana Padarića poravnavaju na 1:1. Ponadali su se domaći navijači da će se ponoviti utakmice kada se Mura vraćala iz zaostatka do punog plijena. No to ovoga puta vrlo dobri gosti nisu dozvolili, te utakmica završava s najpravednijim ishodom, podjelom bodova.\nMura nakon ovog 24. kola zauzima drugo mjesto na ljestvici s istim brojem bodova kao i Bratstvo iz Jurovca, ali nešto slabijom razlikom zgoditaka. Puno toga će se riješiti već u sljedećem 25. kolu kada će se ove dvije ekipe sastati u Jurovcu.\nOdgođenu utakmicu 17. kola s Plavima iz Peklenice Mura će odigrati u Peklenici 16.05.2018. u 17,00 sati.\nmeđimurska liga Skupina „B“ , Hlapičina, SRC „Radovan Oletić- Ratko“ Hlapičina 29. 04. 2018.\nSuci: Zdravko Toplišnjak, Zoran Novak, Nino Grgić\nDelegat: Stjepan Talan\nStrijelci: 0:1 41′ Podvez (ag), 1:1 67′ Padarić\nMURA: Lajtman, Rožman, Podvez, Stojko, Padarić, Varga (76′ Frbežar), Haček, Vrbanić (46′ Srša), Perčić, Telebuh, Bistrović pričuve: Sakač, Frbežar, Srša(83′ Vršić), Vršić, trener: Ivan Zobec\nHAJDUK (Š): Posavec, Luka Hrženjak, Šela, Lovro Hrženjak (79′ Vrtarić), M. Debelec, Šardi, G. Debelec, Hošpel, Kojter, D. Purić, L. Purić pričuve: Mesarić, Hoblaj, Ključević, Kovačić, Vrančić, Rajf, trener: Mihael Mađarić\nLjestvica 2. ML Skupina “B””\n1. Bratstvo (J) 22 15 1 6 67:26 46\n2. Mura 22 14 4 4 52:26 46\n3. Trnovec 22 14 3 5 67:38 45\n4. Strahoninec 23 14 3 6 80:52 45\n5. Bratstvo (SV) 22 14 3 5 41:25 45\n6. M. Mihaljevec 22 11 3 8 48:35 36\n7. Plavi (Pek.) 23 10 3 10 44:44 33\n8. Venera PMP 23 8 5 10 40:43 29\n9. Pobjeda 23 8 4 11 41:54 28\n10. Hajduk (B) 23 8 3 12 34:47 27\n11. Omladinac (M) 22 8 1 13 38:48 25\n12. Hajduk (Š) 23 6 6 11 22:38 24\n13. Sloboda (M) 22 6 5 11 36:49 23\n14. Šenkovec 22 5 6 11 30:48 21\n15. D. Koncovčak 22 4 6 12 26:50 18\n16. Zasadbreg 77 22 5 2 15 27:70 17


O nama - Nekretnine Ilić Zrenjanin\nAgencija za nekretnine sa tradicijom\n"Agencija & atelje ILIĆ" uspešno posluje od 1996 godine. Sedište firme se nalazi u Zrenjaninu u okviru tržnog centra koji se nalazi u vrlo atraktivnoj stambenoj zoni. Firma poseduje vlastiti poslovni prostor - kancelarijskog tipa, gde postoje uslovi za prijem klijenata, sastanke i poslovne pregovore sa investitorima.\nPored toga što se jedan deo posla obavlja u kancelariji veliki deo poslovnih aktivnosti obavlja se na terenu što podrazumeva razgledanje stambenih i poslovnih objekata koji su predmet prodaje ili procene-veštačenja, ili postoji potreba za njihovom rekonstrukcijom, rušenjem i izgradnjom novih objekata kao i odlazak na gradilište. Takođe jedan deo poslovnih aktivnosti podrazumeva i saradnju sa Opštinskom upravom, Katastrom nepokretnosti, Poreskom upravom, Osnovnim sudom, Direkcijom za uzgradnju grada, Zavodom za zaštitu spomenika, kao i MUP-om sektorom za protiv požarnu zaštitu u cilju pribavljanja potrebne dokumentacije koja je neophodna za obavljanje svih delatnosti kojima se bavi naša firma.\nAgencija se profesionalno bavi prodajom nekretnina 365 dana u godini, što znači da posao koji potencijalni klijent obavi jedan do par puta u životu mi radimo svakodnevno. Laiku izgleda da je to sve vrlo jednostavno, iako su u pitanju veliki iznosi za koje prosečan radni čovek radi celi život. Prilikom kupoprodaje potrebno je poznavati veliki broj zakona koji se često menjaju, te onda stvari postaju komplikovanije.\nSama prodaja za vlasnika zna biti vrlo frustrirajuća i zahtevna i predstavlja ponekad vrlo težak teret na njegovim leđima uz ionako stresnu svakodnevicu. Kada vlasnik sam prodaje nekretninu veliki broj kupaca samo razgleda bez ikakvih namera za kupovinom, dok je agencija koja posreduje kod prodaje u situaciji da vrlo lako razotkrije takvog "šetača".\nU "agencija & atelje ILIĆ" se pored kupoprodaje mogu rešiti svi administrativno - tehnički poslovi u vezi nekretnina:\nprocene tržišne vrednosti nekretnina\nstručni nadzor nad izgradnjom objekta\nprotiv požarna zaštita objekata\nFirma ima tri stalno zaposlena radnika,od kojih su dvoje diplomirani inženjeri arhitekture koji se prvenstveno bave arhitektonsko-građevinskim projektovanjem i jednog diplomiranog ekonomistu - menadžera prodaje koji je zadužen za organizaciju posredovanja u kupoprodaji nekretnina.\nPored ova tri stalno zaposlena radnika firma ima nekoliko honorarnih saradnika - agenata za nekretnine kao i drugih firmi koji predstavljaju spoljne saradnike koji učestvuju u izradi projekata (građevinskih konstrukcija, elektro-instalacija,vodovoda i kanalizacije) i advokatsku kancelariju, gde advokat rešava sve imovinsko - pravne poslove za potrebe ove firme.\nAgencija za nekretnine posluje u skladu sa temeljnim etičkim načelima, čime se isključuju radnje koje bi mogle štetiti drugim agencijama.\nOči naše firme uprte su u budućnost. Naše dugogodišnje postojanje i iskustvo su nas poučili da se uvek prilagođavamo novim uslovima tržišta, da se uvek borimo za kvalitet naših usluga.Ovo vreme brzih promena ne dopušta kolebljivost.Ponekad moramo da budemo pomalo i vizionari i zato pravimo planove na vreme.\nSva pitanja i dodatne informacije možete dobiti na br. 023/562-497, 064/135-21-40, 064/131-68-44 kao i na e-mail: Ova adresa el. pošte zaštićena je od spam napada, treba omogućiti JavaSkript da biste je videli


Tramp prijeti lijepim i pametnim raketama, Putin odgovara da je situacija zabrinjavajuća | Analitika - Informativni Portal\nTramp prijeti lijepim i pametnim raketama, Putin odgovara da je situacija zabrinjavajuća\nAmerički predsjednik Donald Tramp poručio je danas Rusiji da se spremi za "nove, lijepe i pametne rakete" u Siriji. S druge strane, ruski predsjednik Vladimir Putin izrazio je nadu da će “zdrav razum“ pobijediti u svijetu koji postaje “haotičan“.\nObjavljeno: 11. 04. 2018 - 17:36 Promjenite veličinu teksta: A A A\n"Rusija je obećala da će oboriti sve rakete ispaljene na Siriju. Spremi se, Rusijo, zato što će doći lijepe i nove i 'pametne'", naveo je Tramp.\nPotom je uslijedilo novo obraćanje Trampa na Tviteru.\n“Naši odnosi sa Rusijom su gori nego ikada, a u to uključujem i period Hladnog rata. Nema razloga za to. Rusiji je neophodna naša pomoć, prije svega u ekonomiji, to je nešto što je veoma lako uraditi i sve države moraju da rade na tome. Obustaviti trku u naoružanju?“, istakao je Tramp.\nPutin je, povodom trenutne situacije oko navodnog hemijskog napada u Dumi u Siriji, za koji Zapad optužuje Asadov režim, ali i Rusiju, ocijenio da je međunarodna situacija veoma problematična.\n“Stanje u međunarodnim odnosima izaziva zabrinutost, situacija postaje haotična“, rekao je Putin.\nKako je dodao, nada se da će zdrav razum na kraju pobijediti.\nPodsjetimo, odnos između Rusije i SAD zaoštrio se, možda i najviše do sada, nakon navoda o hemijskom napadu u sirijskom gradu Dumi, za koji je optužen režim Bašara el Asada, koji podržava Rusija.\nMnogi smatraju da je pravi sukob između SAD i Rusije, nakon ovog tvita Trampa, izvjesniji nego ikad. Tim prije što je ruska Crnomorska flota već dignuta na noge nakon što su američki ratni brodovi krenuli ka sirijskoj teritoriji.\nTagovi: Donald Tramp Vladimir Putin Sirija\n11. 04. 2018 - 18:06\nГосподине председниче, ови неваљали арапи стално трују свој народ бојним отровима. Треба позвати НАТО да их научи памети ка у Либији, Ираку, Афганистану...итд.\n11. 04. 2018 - 20:30\nNe upuscaju se Ruskije u twiter diplomatiju. Oni su mu lijepo objasnili sta ce biti sa njegovim pametnim bombama ka uadnji put kad su ispalili 60 a sigle nekolike i napravile takvu stetu da su sa "ostecenog" vojnog aerodroma sirijski avioni nakon 2sata opet poleceli na americke pobunjenike . Tramp je obecao boombing ako slaze ni zena mu vise nece vjerovati\n11. 04. 2018 - 20:38\n-od Sirije ?\n11. 04. 2018 - 21:15\nRuskije sa 50 000 dolara vrijednom raketom ruse 2 milona dolara vrijedne americke krstarece rakete. I gospodja Mej je nevoljno pristupila gubitnickoj koaliciji jer se Trampo previse nageo kroz prozor pa mu sibirski vjetar razbarusio percin.\n@ za l ometanje\n12. 04. 2018 - 11:03\nRusi im aju najveci cip na svijetu.Slusao sam Lazanskog na TV kako Rusi imaju raketu koja nekoliko puta okruzi planetu i ako pogodi unisti metu.Doduse slusao sam ga i 90tih kad nam je objasnjavao kako americki avioni ne valjaju za nas Balkan zbog planina i ako se usude sve camo ih srusiti.Pametan je lazanski a i ti.Ajde sad malo ukljuci mozak pa se sjeti sta Rusi proizvode?Koja auta koje televizore koju bijelu tehniku icega mozes li se sjetiti.Samo umiju naftu i plin da prodaju i to je to.Tahnoloski zaostala nacija koja ni mobilne telefone ne proizvode nista,nula.I na kraju ako je cijena raketa tacna opet ce Ameri imati vise dolara.ZIVIO DOBRILE DEDEJIC\n12. 04. 2018 - 11:39\nAli zato proizvode druge igracke i ovoga puta , za razliku od agrsije na jugoslaviju , su odlucni da es suprostave a nijesu ni sami tako da konflikt ima drugu dimenziju . Ja se nadam ako bog da Svjeckom ratu. Ocu boracku pemziju .\n@ za sulja\n12. 04. 2018 - 18:35\nStvarno si greote BOLAN


"Boj na Čegru" zadivljuje lepotom i veličinom | Kultura | Novosti.rs\n"Boj na Čegru" zadivljuje lepotom i veličinom\nJelena Ćosin | 22. april 2018. 12:41 | Komentara: 0\nSudnicu za najteža krivična dela u Nišu jedinstvenom čini delo Bože Ilića. Dimenzije 6,5 sa 3,5 metra svrstavaju je među najveće u zemlji. Naslikana 1953.\nSlika Bože Ilića "Boj na Čegru" na čeonom zidu sale Višeg suda / Foto J. Ćosin\nVELIKU salu Višeg suda u Nišu gotovo šezdeset godina krasi veličanstveno delo Bože Ilića "Boj na Čegru", slika dimenzija 6,5 x 3,5 metara, tako da sudnicu u kojoj se sudi za najteža krivična dela čini jedinstvenom u Srbiji.\nPoznat i kao srpski Delakroa, čuveni jugoslovenski slikar herojski boj Stevana Sinđelića 1809. u Prvom srpskom ustanku naslikao je davne 1953. godine, na inicijativu njegovog prijatelja i tadašnjeg predsednika Sreskog suda u Nišu, profesora dr Dimitrija Kulića, za potrebe grada.\nKAKO objašnjava vrsni poznavalac dela Bože Ilića, akademski slikar iz Niša Miodrag Daja Anđelković, umetniku je bilo potrebno gotovo godinu dana da završi ovo delo. I rukovodstvo sreza je redovno tada dolazilo da vidi kako napreduje slikanje.\n- Obično bi upitali Ilića: "Božo, biju li se?", a on bi im odgovorio: "Biju se, ali to je tek početak, na kraju će biti na stotine mrtvih" - priča Anđelković.\nOn pojašnjava da na slici nema stotinu mrtvih, ali ima mnogo sablji i odsečenih glava, zbog čega veruje da je u kompozicionom smislu nastala po uzoru na Pikasovu "Gerniku".\nPROČITAJTE JOŠ - Karađorđe nadživeo zaborav\n- Što se tehnike tiče, realizovana je u jedinoj mogućoj tehnici za taj format, emulzionom temperom sa uljem, a to je vrsta tempere koju je, između ostalih, koristio i Rubens. Oružje ovde nosi čitav unutrašnji ritam, ritmička razigranost počinje od igre kopalja kao kod Paula Učela, a završava se ritmom koji se sreće kod Ežena Delakroa - zaključuje Anđelković.\nANĐELKOVIĆ podseća i da je vreme kada je slika nastala bilo zapravo vreme teške izolacije naše zemlje pod Staljinovim snagama, kada je udarna partijska dužnost bila da se podigne nivo građanske kulture, pa je s tim ciljem i nastala slika u tadašnjem srezu.\nDo danas najveće platno u Nišu, ali i jedno od najvećih u čitavoj Srbiji (možda dimenzijama još može da parira čuvena slika Petra Lubarde "Industrijalizacija", koja će od utorka ponovo krasiti hol beogradskog Doma sindikata), najpre je bilo izloženo na zid ondašnje sale Sreskog narodnog odbora (sada Velika sala Univerziteta u Nišu).\nIz nepoznatih razloga slika je uklonjena šest godina kasnije u podrum zgrade, odakle ju je od sigurne propasti spasao upravo profesor prava dr Dimitrije Kulić, predloživši Sreskom narodnom odboru da sliku ustupi Okružom sudu.\nSlika je odmah okačena na čeoni zid sale Višeg suda, gde je na licu mesta rađena restauracija. Od tada pa do danas tu stoji kao najveća kulturna vrednost u sudskoj zgradi.\nJEDAN od najtalentovanijih srpskih slikara, rođen 17. aprila 1919. godine u selu Žitni Potok kod Prokuplja, u zaseoku Simonovce, Boža Ilić je tvorac slike u Nišu, nešto manjeg formata koja je, kako ocenjuje Anđelković, još bolja i vrednija od "Boja na Čegru".\n- To je "Vjazma", posvećena jednom herojskom događaju, rađena u socrealističkom maniru, ali sa snažnim romantičarskim zanosom. Čuva se u suspendovanom prostoru Narodnog muzeja, koji nije galerijski. Razlog što je ovo izuzetno Ilićevo delo i dalje daleko od očiju javnosti je zato što ne postoji adekvatan prostor u kom bi ona mogla da bude izložena - kaže Anđelković.\nVOJVODA SINĐELIĆ NADAHNjUJE SUDIJE\nPREDSEDNIK Višeg suda u Nišu Zoran Krstić kaže da monumentalno delo Bože Ilića u sali Palate pravde u Nišu decenijama taj prostor čini posebno svečanim.\n- Ne samo svojim bojama i prizorima bitke za oslobođenje Niša, već i zbog herojskog podviga vojvode Sinđelića, koji je, našavši se u opsadi mnogobrojnih turskih vojnika, pucao u barutanu, svestan da žrtvuje sebe i svoje saborce. Njegov čin, kojim je pokazao da sloboda nema cenu, posebno inspiriše i nadahnjuje nas koji imamo privilegiju da sudimo u sudnici u kojoj se nalazi ova slika - kaže Krstić.


U slučaju da ste osoba koja je nezadovoljna svojim fizičkim izgledom i vodite borbu sa svojim kilogramima, imamo rešenje za vas! U moru dijeta o kojima se često govori, ova dijeta je vredna svakog pomena. U pitanju je kupus dijeta.\nVerovatno se u vašoj glavi već stvorila slika kako konzumirate kupus non – stop, pridržavajući se pomenute dijete. Ali zapravo nije tako. U daljem tekstu pročitajte više o ovoj efikasnoj dijeti. Ona ne predstavlja režim ishrane koji možete koristiti stalno, ali u slučaju kada vam je potrebno da izgubite kilograme za kraći vremenski period, pomenuta dijeta biće pravi izbor.\nPrema podacima, postoji verovanje da je ova dijeta bila poznata našim precima i da datira još iz perioda Prvog svestskog rata. U tom vremenu, osobe nisu pribegavale dijetama jer jednostavno nisu imale potrebe za time, ali su ovu vrstu ishrane koristile svakodnevno jer su bili svesni lekovitih svojstava koje sadrži.\nŠta je zapravo glavni sastojak ove dijete? Svima je jasno da se radi o kupusu, ali oblik u kome ćete ga konzumirati nije ni sarma, ni salata već čorba od istog.\nMožda niste ljubitelj ovog povrća, ali zahvaljujući sastojcima koji se nalaze u čorbi od kupusa, vaš metabolizam će se ubrzati a suvišni kilogrami će nestati.\nDijeta se sprovodi u periodu od sedam dana. Ukus ove čorbe nije očaravajući, da budemo iskreni, ali imajte na umu da ćete ubrzo postići željeni efekat, pa s toga, nastavite da je konzumirate.\nOva dijeta je posebno povoljna za ljude koji nemaju veliki višak kilograma i nisu ljubitelji dugoročnih promena kao što su menjanje stečenih navika u ishrani. Da biste učinili drastičnu promenu u vezi svoje ishrane, potrebno je da prođe određeno vreme, puno odricanja i samokontrole.\nKupus dijeti možete pristupiti bez bilo kakvih opterećenja, jer se radi o ishrani koja ne opterećuje, kratkoročna je a daje fenomenalne rezultate.\nPostizanje željene težine, delovaće pozitivno na vaš um, pa ćete shodno tome ubuduće više voditi računa o svom jelovniku, trudeći se da bude što zdraviji i raznovrsniji.\nMotivacija za postizanjem cilja je veoma važan segment uspeha, a u ovom slučaju vaš uspeh odnosno skidanje suvišnih kilograma je na samom koraku do vas.\nPrimena pomenute dijete trebalo bi da ne traje duže od sedam dana iz razloga što je jelovnik prilično jednoličan, a vašem organizmu su neophodni vitamin i minerali kojih ima i u drugim, niskokaloričnim namirnicama.\nU slučaju da niste zadovoljni rezultatima ili pak poželite da izgubite još koji kilogram dodatno, preporučujemo vam da napravite pauzu od dve nedelje do ponovnog držanja kupus dijete.\nČorba od kupusa predstavlja neizostavan detalj ove dijete i nemojte se bojati, ona će vam utoliti glad. Možete je konzumirati do zasićenja, tako da nećete biti gladni.\nAko se pitate kako je moguće da izgubite sedam kilograma za sedam dana, daćemo vam odgovor na to pitanje. Kupus je niskokalorično povrće, tačnije u 100 grama kupusa nalaze se 23 kalorije i 5, 6 grama ugljenih hidrata. Konzumiranjem pomenutog povrća, ne dolazi do prejedanja i opterećenja vašeg želuda i creva, pa samim tim ne dolazi do gojenja. Čak i da konzumirate čorbu od kupusa u većoj meri, šanse da se ugojite su minimalne čak i nepostojeće.\nKao i kod mnogih drugih dijeta, i ova podrazumeva pridržavanje određenih pravila kako bi efekat bio zadovoljavajući.\nPostojanje samokontrole, poštovanje i primenu jelovnika baš onako kako je propisano ovim putem. Dodatni obroci vratiće vas korak unazad i učiniće vas nezadovoljnim.\nDa bi dijeta bila efektna a vaš organizam funkcionisao na pravi način, neophodno je da konzumirate dva litra vode dnevno, kako ne bi došlo do dehidratacije.\nObzirom da su vašem telu potrebni vitamini i minerali u većoj količini, koju porcija čorbe od kupusa ne zadovoljava u potpunosti, predlažemo vam korišćenje suplemenata koji će vašem telu obezbediti energiju i savršeno funkcionisanje.\nPre nego što započnete svoju dijetu, pokušaćemo da vas informišemo o svim dobrobitima kupusa, kako biste bili sigurni da činite pravu stvar.\nKupus je povrće koje je od velikog značaja za naše zdravstveno stanje, zahvaljujući lekovitim svojstvima koje ima u svom sastavu. U našem jelovniku je poprilično zanemaren, ali ovo povrće u sebi sadrži velike količine vitamina C koji je neophodan za naš savršen imunitet. Kupus ima još i ulogu u uklanjanju toksina i slobodnih radikala iz našeg tela, pa samim tim znatno doprinosi našem opštem zdravlju.\nVeruje se da kupus deluje antikancerogeno na naše telo, iz razloga što se žvakanjem istog oslobađaju jedinjenja poput indola i izotiocijanata.\nKada govorimo o kiselom kupusu, shvatamo da on ima ulogu prirodnog probiotika. Tokom procesa u kome se kupus kiseli, u istom se stvaraju mikroorganizmi koji imaju ulogu u pravilnom funkcionisanju naših creva, čuvajući našu crevnu floru i podstičući redovno pražnjenje kako ne bi došlo do zatvora.\nPravilan rad našeg srčanog mišića i samog krvotoka je od velikog značaja za naše opšte zdravstveno stanje. Istraživanja su pokazala da konzumiranjem kupusa, pozitivno utičemo na rad našeg kardiovaskularnog sistema. Uloga kupusa ogleda se još i u smanjenju masti koja se taloži u hrani, a veliki uticaj ima i na snižavanje lošeg holesterola koji u mnogome može ugroziti naše zdravlje.\nKuvan kupus podstiče detoksidaciju našeg tela kao i mršavljenje pa shodno tome, konzumiranjem kupus dijete oslobodićete se viška kilograma koji vam predstavlja problem.\nAko želite da smršate a da pritom ne štetite vašem zdravlju, razmislite o upotrebi pomenute dijete.\nSvaka dijeta, kako god vas uveravali, ima svoje prednosti i mane. U iznošenju informacija, trudimo se da budemo tačni i realni u svojim sagledavanjima, pa shodno tome reći ćemo vam koje su prednosti i mane pomenute dijete.\nMane kupus dijete ogledaju se u jednoličnom jelovniku, koji smeta osobama koje su navikle da konzumiraju različite namirnice i nisu veliki ljubitelji pomenutog povrća.\nJedna od mana je i kratkoročni rezultat. Pod ovim pojmom podrazumeva se to što se držanjem ove dijete ne menja režim ishrane, pa po isteku predviđenog vremena, osoba koja je držala dijetu u slučaju da se vrati starim navikama, za relativno kratak period povratiće staru težinu.\nTakođe, držanjem kupus dijete postoji mogućnost da osetite slabost organizma, jer ne konzumirate kaloričnu hranu za kojom vaše telo ima potrebu. U slučaju korišćenja multivitamina, ovaj problem će se sanirati.\nBez obzira na pomenute mane, ova dijeta ima i svoje prednosti koje su od velikog značaja.\nOva dijeta ne zahteva ogromne novčane izdatke. Tačnije, smatra se jednom od jeftinijih. U periodu kada je sezona kupusa, preporučljivo je držanje pomenute dijete.\nObzirom da je kupus povrće u čijem sastavu se nalazi dosta vitamina, konzumirajući ga uneće te u svoj organizam dovoljne količine istog, a takođe, nećete patiti od zatvora zbog dejstva kupusa na vaš organizam.\nDijete koje zahtevaju često spremanje, umeju da budu naporne. Osobe koje imaju dosta obaveza, nemaju previše slobodnog vremena koje bi provele u kuhinji. Prednost kupus dijete je ta što ne zahteva svakodnevno kuvanje, već možete spremiti svoju čorbu od kupusa u jednom danu u većoj količini, i konzumirati je narednih par dana.\nNajveća motivacija pri držanju bilo koje dijete je gubljenje kilograma. Kada se pridržavate ishrane propisane kupus dijetom, vaša motivacija će biti na zavidnom nivou, jer će kilogrami nestajati veoma brzo. A to i jeste vaš cilj, zar ne?\nU svemu u životu, pa i u stvarima poput držanja dijete, važno je da imate cilj id a budete dosledni tome. U ovom slučaju vaš cilj je smanjen broj kilograma, a doslednost se ogleda u pridržavanju datih pravila.\nObzirom da smo vam napomenuli da je glavni sastojak ove dijete čorba od kupusa, obradovaćemo vas informacijom da ova dijeta ne podrazumeva samo korišćenje pomenute čorbe svih sedam dana, već postoji propisani jelovnik kojeg biste trebali da se pridržavate u slučaju da želite rezultate o kojima vam govorimo.\nNapomenuli smo vam da dijeta traje sedam dana, pa shodno tome navodimo vam jelovnik po danima, kako bismo vam olakšali pridržavanje novog režima vaše ishrane.\nU ovom danu poželjno je da konzumirate supu od kupusa u neograničenoj količini. Ona treba da utoli vašu glad kako biste osećali sitost. Obzirom da je veoma zdrava, neće škoditi vašem organizmu ako je konzumirate u većoj meri.\nPored pomenute čorbe, ovog dana dozvoljeno je da konzumirate i voće u količini koja je dovoljna vašem organizmu. Nije preporučljivo da konzumirate banane što se tiče voća, jer su kalorične.\nPored preporučene dnevne doze vode koju morate konzumirati, dozvoljena je i upotreba nezaslađenih čajeva. Brajte čajeve koji su prirodni, kako biste uživali u njihovoj lekovitosti. Takođe, dozvoljeno je da ovog dana konzumirate i prirodne sokove, a najbolje bi bilo da to bude sok od brusnice.\nOvog dana predviđeno je da konzumirate čorbu od kupusa, ali pored toga možete konzumirati još i povrće. Preporučeno je da povrće koje jedete bude niskokalorično, odnosno lisnato. Smatra se da skrobno povrće podstiče gojenje pa bi trebalo da ga u ovom slučaju izbegavate.Drugog dana nije dozvoljeno jesti voće.\nTrećeg dana pored čorbe od kupusa, potrebno je da u svoj jelovnik uvrstite voće i povrće. Dakle, ovaj dan podrazumeva kombinaciju prethodna dva.\nOvaj dan podrazumeva zadovoljavanje vaše potrebe za slatkišima. Četvrtog dana kupus dijete, konzumiraćete čorbu od kupusa, ali pored toga dozvoljeno je jesti banane u većoj količini kao i konzumiranje nemasnog mleka.\nPeti dan podrazumeva da u svoju čorbu od kupusa dodate još neke proizvode kako biste poboljšali njen ukus. Tačnije, dozvoljeno je da dodate 250 grama govedine ili piletine, bez kožice kao i 5 svežih paradajza. Konzumiranjem čorbe u svoj organizam unećete hranljive materije koje će dugo držati sitost vašeg organizma.\nPored supe od kupusa koja je neizostavni detalj dijete, ovog dana dozvoljeno vam je da konzumirate i povrće u meri koja vam je neophodna kao i govedinu. Voće šestog dana nije dozvoljeno.\nSedmi dan kupus dijete podrazumeva čorbu od kupusa , al ii dodatne namirnice koje će vas držati sitim. U ovom danu imaćete mogućnost da konzumirate i smeđi pirinač, kao i različite vrste povrća. Uz sve to, dozvoljena vam je i konzumacija voćnih, nezaslađenih sokova.\nMožda ste do sada konzumirali kupus u vidu sarme ili salate, ali čorba od kupusa takođe može biti zanimljiv obrok. U daljem tekstu, nudimo vam recept pomenutog jela.\nZa čorbu od kupusa potrebno vam je:\n1 glavica kupusa, po mogućnosti veća\nDa biste pripremili ovu čorbu, ne morate biti izvrsni poznavalac kuvanja, jer je priprema krajnje jednostavna.\nPovrće koje ste prethodno pripremili iseckajte na kockice srednje veličine, a potom na maslinovom ulju propržite luk. Luku dodajte i celer, paprika i paradajz a potom dinstajte par minuta. Dodajte vodu i kockice za supu i kuvajte čorbu narednih dvadeset minuta. Kupus iseckati i dodati povrću koje se dinsta, a potom ostaviti da se kuva narednih 15 minuta.\nNije preporučljivo soliti supu, već u slučaju da vam se ne dopada njen ukus koji je krajnje bezukusan, preporučuje se da dodate biljne začine u cilju lepšeg ukusa.\nPojedine osobe su dodavale u ovu čorbu skrobno povrće poput krompira i šargarepe, a rezultati nisu bili odgovarajući. Zašto? Zato što je ova dijeta osmišljena tako što ima svoj tok i namirnice koje su propisane, pa nije poželjno eksperimentisanje istim i očekivanje čuda.\nSaveti za sprovodjenje ove dijete\nDa biste dostigli rezultat kome težite savetujemo vam da se strogo pridržavate jelovnika koji je propisan po danima, kao i recepta za pravljenje čorbe od kupusa. Možda bi vaša čorba bila ukusnija sa dodatkom soli ili nekim drugim povrćem, ali ne biste postigli željenu težinu. Zato, savet koji je na prvom mestu je da ne menjate ništa već da se pridržavate postojećeg.\nDrugi savet koji bismo mogli da vam uputimo je da budete izdržljivi. Kupus dijeta nije promenjen režim ishrane na duge staze, već držanje dijete koja traje sedam dana a to je relativno kratak period. Za to vreme, nemoguće je da izbacite sve masne naslage iz svog tela, ali uradićete jedan detoks koji će svakako prijati vašem organizmu. Zahvaljujući kupusu , izbacićete višak vode iz svog organizma i samim tim smanjićete broj kilograma. Ako ste se već odlučili da pokušate, pridržavajte se istog i bićete srećni kada vaš trud postane vidljiv.\nTakođe savetujemo vam da ovoj dijeti pribegavate samo kada ste u potpunosti zdravi i kad za njom zaista imate potrebe. Razlog je taj što ona može izazvati osećaj malaksalosti u pojedinim slučajevima, pa se shodno tome osobama koje su bolesne ne preporučuje držanje bilo kakve dijete.\nOve savete bi trebalo da uvažite ako želite da postignete svoj cilj, jer su svakako dobronamerni i delotvorni. Zato, ne oklevajte već pokušajte! Snaga je u vama!\nIskustva onih koji su držali ovu dijetu\nIskustva ljudi koji su se pridržavali pomenute dijete su različita. Tačnije, kilogrami koji su nestali se kreću u rasponu od 4-7 kg nedeljno, u zavusnosti od metabolizma osobe kao i od njene samokontrole i pridržavanja datih pravila.\nPojedine osobe napominju da su osećaj slabosti i jednolična ishrana bili presudni za odustajanje od kupus dijete. Jednostavno, osobe nisu bile u stanju da izdrže pomenuti režim i do željenih rezultata nije ni došlo.\nMeđu ljudima koji su držali kupus dijetu ima i onih koji su se pridržavali istog, izgubili kilograme ali posle predviđenog vremena vratili su se ustaljenim navikama i konzumirali određene namirnice koje podstiču gojenje, pa samim tim uspeli su da za relativno kratak period povrate izgubljene kilograme.\nU grupu ljudi koji su se pridržavali pomenutih saveta i pravila, nalaze se i oni koji predstavljaju ,, višnju na torti “ i koji su ispunili svoj zacrtani cilj. To su osobe koje su uspele da savladaju svoje nagone za hranom, izdržali sedam dana kupus dijete, postigli gubitak kilograma i nakon toga regulisali svoj način ishrane kako ne bi povratili staru težinu. Da biste postigli rezultate poput ovih ljudi, nije potrebno da se pridržavate samo našeg jelovnika i saveta. Važno je da radite na sebi, kako fizički tako i umno. Verujem da sve potiče iz vaše glave i da je snaga u vama, pa zato verujte u svoje moći i ostvarite svoj cilj.\nKao što vidite, iskustva ljudi su različita. Zašto? Mi smo u suštini različite osobe, i svemu pristupamo na različiti način čak i kada postoje ista pravila za sve. Različiti faktori utiču na naš krajnji rezltat.\nAko imate određen važan događaj u kome želite da izgledate divno, izazovno i zategnuto, preporučujemo vam pridržavanje pomenutog režima ishrane kako bi vaši rezultati bili primećeni.\nŽelimo vam da baš vi budete jedna od osoba koja će imati pozitivno iskustvo sa kupus dijetom, ona koja ispunjava svoje zacrtane ciljeve. Srećno!


Ilić: "Balažic nam daje kvalitet više" - Sportske.net\nIlić: "Balažic nam daje kvalitet više"\nDobio je slovenački fudbaler podršku dolaskom svog sunarodnika, za koga smatra da će dodatno podići kvalitet ekipe Partizana.\nDva Slovenca u poslednjoj liniji Partizana od proleća.\nBranko Ilić je preporučio Balažica treneru Nikoliću, Gregor je pojačao slovenačku vezu, kako kaže Branko Ilić, podigao kvalitet ekipe.\nNaravno da jeste i to ne samo u poslednjoj liniji ekipe, nego i generalno.", rekao je Branko Ilić u razgovoru za 'Sport', dodavši da u Turskoj trpi prozivke kako u Partizan još samo nijedoveo članove svoje familije.\n"Moram da priznam da su me igrači zafrkavali da još samo rođenog brata nisam doveo u Partizan, ali sam već oguglao na „prozivke”. Šta da kažem, stigao je naš brat Slovenac i najbitnije je da se što pre uklopi. Vidi se da mu treba još malo vremena, jer nije igrao, niti trenirao minulih nekoliko meseci sa ekipom. To je za igrača veoma važno."\n"Pričali smo, sam se pripremao u proteklom periodu, međutim, to nije isto kao kada si u takmičarskom pogonu. Ipak, uven sam da će Gregor ubrzo biti na pravom nivou, jer u fudbalu svi pričamo istim jezikom.", istakao je Branko Ilić.


1,4 mil. pregleda67 0255 649\nSergej Pajic - Uspavanka Official Music Video 4K\nBooking : +381 63/606-609, Saša Matejić\nSERGEJ PAJIC Instagram:\nSpavaj, spavaj, spavaj tu lepotice,\nMirno sanjaj, tebe ceka zivot mene ulice.\nNa vrhovima prstiju kao senka,\nIzlazim, u kolima ekipa ceka,\nZaljubila si se u pogresnog coveka,\nZa takve kao ja nikada nema leka.\nI nemoj da posustanes, suzama da kupas se, nisi nikom duzna..i zato\nOva maska lopova krije lice izdajice\nU rukama volan novog Bentlija,\nAl sve je bebo samo laz, sve je samo laz,\nto zivot je u bekstvu,\nMenjao bih sada ja, menjao bih ja,\nSve da ostanem u mestu.\nMa TejaPrije 3 minuta\nLejla. 432Prije 7 sati\nSafet PandicPrije 8 sati\nDina&Neila BffPrije 10 sati\nblack panterPrije 16 sati\nSergej PajicPrije 5 dana 150 7:45\nImperia TVPrije 2 mjeseci 142 9:50\nSergej Pajić - Klinka\nPinkove ZvezdicePrije 7 mjeseci 533 3:49\nSergej Pajic - Nase leto (Official video 2018)\nSergej PajicPrije godine 702 3:03\nSergej Pajić - Bebi\nPinkove ZvezdicePrije 6 mjeseci 375 3:21\nKORACI U NOCI-Sergej i Sofija (COVER)\nSergej PajicPrije 14 dana 87 0:48\nKISS MARRY KILL (namjestio sam mu najteze)/w Mateya\nSergej PajicPrije 9 mjeseci 217 12:28\nSergej PajicPrije 2 mjeseci 222 1:00\nNAJTEŽI DO SAD! NASTAVI TEKST PESME 99,9% NIJE USPELO :(\nSergej PajicPrije godine 253 6:12\nPinkove ZvezdicePrije godine 2 3:06\nSergej Pajic - Uspavanka Tekst / Lyrics\nNecaPrije 10 dana 11 2:20\nPinkove ZvezdePrije 2 godina 3 2:19\nSergej Pajić - Ne zovi mama doktora\nPinkove ZvezdePrije 3 godina 1 2:43\nKOGA ODABRATI?!? KISS MARRY KILL sa Davidom\nSergej PajicPrije 2 godina 619 6:56\nPinkove ZvezdicePrije 6 mjeseci 196 3:13\nSergej i Tomislav - Mi Amor\nSergej PajićPrije godine 360 0:52\nSergej Pajić - Sve još miriše na nju\nPinkove ZvezdePrije 3 godina 1 3:00\nSergej Pajic live na instagramu 05.07.2019\nSergej Pajic FPPrije 6 mjeseci 9 5:13


Podgorica zablistala: Oko 30.000 ljudi u molitvenom hodu /foto, video/ - Sputnjik Srbija\n19:12 16.01.2020 (osveženo 20:43 16.01.2020) Preuzmite kraći link\nHram Hristovog Vaskrsenja u Podgorici večeras je bio prepun, a oko 30.000 hiljada vjernika je sa platoa Hrama krenulo u molitveni hod.\nVečerašnju litiju sa ikonama i crkvenim barjacima predvodio je arhimandrit Ilarion (Lupulović), iguman manastira Draganac i arhijerejski zamjenik episkopa raško-prizrenskog Teodosija.\nPo povratku litije ispred Sabornog hrama, otac Ilarion, zamjenik episkopa raško-prizrenskog, blagoslovio je skup.\n„Narode Božiji, video sam obavještenje o ovom događaju, gdje je pisalo da treba da predvodim ovu litiju, a ja sam zapravo došao da krenem za vama. Zato što su oči svih danas uprte u Crnu Goru“, kazao je Ilarion.\nLitija je organizovana u znak protesta zbog usvajanja Zakona o slobodi veroispovesti.\nOn je dodao da je došao da prenese blagoslov vladike Teodosija i sveštenika, monaha, igumana i igumanija, ali i pozdrav svetoga kralja Stefana Dečanskog.\nArhimandrit Ilarion, zamenik eiskopa raško-prizrenskog Teodosija, sa sveštenstvom koje je došlo sa Kosova i Metohije nakon litije u Podgorici.\n„Hvala vam što ste me udostojili da se priključim u vašoj litiji koja vodi u Nebeski Jerusalim“, poručio je arimandrit Ilarion, i dodao da treba da se molimo danas za one koji ne znaju šta čine.\n„Ove litije su već pobedile, zato što je ljepota jača od rugla“, kazao je Ilarion.\nmoleban, Podgorica, Crna Gora


Srpski svet | Javni Servis\nObjavio: JS8 Aprila, 202112 Aprila, 2021Region\nPiše: Vladimir Veljković za PEŠČANIK\nCrnogorski premijer Zdravko Krivokapić odlučio je da smeni ministra pravde Vladimira Leposavića zbog izjave u kojoj on negira genocid u Srebrenici. Odluka nije naišla na odobravanje Demokratskog fronta, čiji su poslanici glasali za formiranje aktuelne crnogorske vlade, ali je nezadovoljan i Vučić u Srbiji. On je na pitanje novinara kako komentariše smenu Leposavića i poteze crnogorske vlade, koja uprkos poklonjenim vakcinama iz Srbije „vraća na taj način, iako je on kao predsednik države bio žrtva pokušaja atentata u Srebrenici“, rekao da nije iznenađen niti „oduševljen svim potezima novih crnogorskih vlasti“. Da je Vučić uvek žrtva, koja se u režimskim medijima ustaljeno prinosi za život Srbije, na to smo se navikli, ali je novina da se upisao i u srebreničke žrtve.\nNije tajna da su Vučićevi naprednjaci bili angažovani tokom kampanje za lokalne izbore u Nikšiću na strani DF-a, što je dalo povoda Milu Đukanoviću i DPS-u da proglase da je ovaj crnogorski grad novi Staljingrad. U kojem će Crvena armija (DPS) na čelu sa generalom Žukovim (Milo Đukanović) zaustaviti nadiranje srpskog sveta.\nSintagma „srpski svet“ je lansirana sredinom prošle godine u (pro)srpskim medijima u Crnoj Gori, kada je uredništvo sajta in4s pokrenulo projekat „Nacionalna TV“ sa centralnom emisijom „Srpski sv(ij)et“, emitovanom iz Beograda. Zamisao projekta ove internet televizije jeste dalji razvoj „srpskog informativnog prostora“ i prema izjavi Gojka Raičevića, direktora i glavnog urednika in4s, za naziv projekta zaslužan je Dragoslav Bokan. Da nismo svedoci vraćanja u medijski život ovog reditelja i nekadašnjeg ratnog dobrovoljca, svakodnevno prisutnog u nekoj od fotelja medijskih bunkera režima, navedenom podatku možda i ne bi trebalo pridavati neki veći politički značaj. Međutim, projekat „Nacionalna TV“ je prilično zaživeo, dok je sintagma ili koncept „srpskog sveta“ stekao i određenu političku upotrebu, pre svega u kontekstu unutrašnje crnogorske politike, a sada znamo i to da je nastao u saradnji režimske desnice iz Srbije i novinara iz Crne Gore.\nAnalitičku upotrebu koncept srpskog sveta je vremenom stekao i u nedeljniku Pečat. „Srpski svet – Šta nam otkriva spomenik Stefanu Nemanji“, stoji na naslovnoj strani od 5. februara 2021. ovog nedeljnika, a na naslovnoj od 19. marta „Izbori u Nikšiću – Pobeda 2.0“ sa prvim tekstom „Srpski svet – Zašto izbori u Nikšiću nisu bili samo lokalni“. Tekstovi u kojima se koncept srpskog sveta koristi kao analitička alatka strukturisani su polemički i apologetski, iz čega se posredno može zaključiti da se srpski svet trenutno nalazi u dva oprečna procesa: izgradnje i odbrane. Polemiše se sa onima koji se protive njegovoj izgradnji, ali se i žučno brani, kao da već odavno postoji.\nU središtu srpskog sveta je spomenik: „Mač i krst najstariji su simboli srpske državnosti. Nikada u izvornoj srpskoj istoriji nisu se odvajali i danas se zajedno nalaze na veličanstvenom spomeniku osnivaču najčuvenije srpske dinastije“. I dalje: „Ove činjenice duboko su uznemirile neprijatelje Srbije i domaću petu kolonu“ (Pečat, br. 651, 5. februar 2021). Prva asocijacija na istorijski savez mača i krsta su krstaški ratovi, pohodi u Svetu zemlju i istraga srednjovekovnih jeretika i u tom je pogledu nečije uznemirenje sasvim opravdano. Ova verzija srpske istorije kao da ne priznaje Dušanov zakonik, Sretenjski ustav ili državnost od 1945. koja je sebe videla u kontinuitetu sa revolucijom iz 1804 (na grbu SR Srbije bilo je upisano: 1804-1941). U središtu srpskog sveta je sila nesputana zakonom (mač) i opravdana verom (krst). Pod hrišćanskim simbolom krsta prikriva se srpska nacionalna ideologija, koja poseže za religioznim autoritetom i opravdava stanje bezakonja nastalo pod Vučićem.\nBorba za srpski svet nije završena: „Od časa u kome je veliki župan Stefan Nemanja izvukao mač u odbranu ugroženih i rasparčanih srpskih zemalja, dakle pre bezmalo hiljadu godina, ova borba se ne završava niti Nemanja vraća svoj mač u korice“. Srpski svet postoji, ali je rasparčan, pa se u tom smislu Srbija vidi kao deo nečega što nikada nije ni konstituisano u celinu, tako da predstavlja nedovoljnu, a samim tim i nepoželjnu političku zajednicu. Novinar Pečata je oduševljen mačem i uzvikuje: „Mač, nego kako, gospodo! Dok nam pretite ratovima… mi u Nemanjinom maču vidimo svoje pravo na život“ (Pečat, br. 651, 5. februar 2021). Poruka o maču koji Srbima donosi život – a drugima smrt – upućena je inostranim neprijateljima, ali i njihovim saveznicima u regionu i zemlji. No, autor ipak nije spreman da brojnim neprijateljima uskrati svaku ljudskost, oslovljavajući ih sa „gospodo“. Čitaocima je ovo sigurno poznato. „Dajte, gospodo, makar neki pedalj Kosova, inače ću kupiti još ruskog polovnog naoružanja“, čuje se eho propalih Vučićevih pregovora o podeli Kosova.\nTu je i nada posle izbora u Nikšiću: „Konačni poraz Đukanovićevog projekta predstavlja najvažniji među nužnim preduslovima za povratak Crne Gore tamo gde je oduvek i bila, u svoj srpski svet“ (Pečat, br. 657, 19. mart 2021). DPS Mila Đukanovića kao svoj glavni politički legat vidi nezavisnost Crne Gore, stečenu na referendumu iz 2006. Šta bi onda mogao značiti „poraz Đukanovićevog projekta“, ako ne preispitivanje crnogorske nezavisnosti? A kakve bi političke vrednosti negovala Crna Gora, kada ponovo postane deo srpskog sveta, vidi se sve jasnije: u političkom životu bi se otvoreno negirao genocid u Srebrenici i presude Haškog tribunala, odnosno, branila bi se politička i ratna zaostavština Slobodana Miloševića. Srpski svet je nekadašnji Miloševićev svet, prilagođen trenutnim političkim potrebama Vučićevog režima.\nSrpski nacionalizam je nesnosan ne samo zbog toga što izigrava vekovnu žrtvu, neguje lažni moral i tužaka, denuncira neistomišljenike u Srbiji i upućuje pretnje, relativizuje državne granice, tražeći da se poštuju isti aršinu u svetu kada je u pitanju etničko čišćenje (ako je dozvoljeno Hrvatskoj da protera Srbe, zašto nije i Srbiji da protera Albance sa Kosova) i toliko toga još – problem je u tome što on nikako ne uspeva da napravi logični skok u otvoreni fašizam i doživi potpuni istorijski fijasko, urnišući i Srbiju i region. I tako sebe definitivno skine sa istorijske pozornice. Zato novinar Pečata koristi mač i krst, kao simbole državnosti, istovremeno prozivajući „petu kolonu u Srbiji“, uz puno ignorisanje istorijskog konteksta u kojem je termin prvi put upotrebljen. Nisu li fašistički poklonici krsta i mača u napadu na špansku republiku imali, prema rečima generala Franka, svoju fašističku petu kolonu u opsednutom Madridu, pored četiri koje su napadale grad spolja?\nStoga ćemo se verovatno i posle Vučićevog pada (doći će i do toga jednom) u javnosti preganjati oko istih tema, jer nemamo posla sa osvešćenim fašistima (falangistima, legionarima ili jurišnim odredima) koliko sa fašisoidnom hajdučijom (novinarima, botovima, političarima i uličarima). Oni u skladu sa sada aktuelnim oblikom kapitalizma u kojem ne postoje koncentrisane mase radnika, pa tako ni masovne političke stranke (desne ili leve), nastavljaju da sluđuju narod/naciju – jedino preostalo mnoštvo u današnjem kapitalizmu.\nKolUMnična BorbaPeščanikRegionSrpski svetVladimir Veljković


Burnout: Mračna strana programiranja | HelloWorld.rs\nBurnout: Mračna strana programiranja\nProgramiranje predstavlja veliki deo naše želje da rešavamo probleme. Suprotno popularnom mišljenju, ne odlučuje se za programiranje samo zato što je to trenutno veoma traženo zanimanje i dobro se plaća. Iako ima i takvih primera, programiranje treba posmatrati kao umetnost – nešto za šta je potrebna velika želja, puno učenja, ali i talenat.\nIza naizgled idilične slike programiranja, kriju se naporni dani sa satima uloženog truda i znanja, kao i puno uloženog slobodnog vremena.\nAko sav taj trud nije adekvatno nagrađen, dat smisao žrtvovanju ili tim ne funkcioniše kao tim otvara se ozbiljan prostor za pojavu stresa, nervoze, ali i onog najgoreg za zaposlenog (i firmu) – sagorevanja na poslu.\nTo je upravo ono što će biti fokus ovog teksta – kako do sagorevanja na poslu dolazi, kako možete da se zaštitiš i najvažnije, kako da ga prepoznaš i na vreme reaguješ.\nKako da prepoznaš da je došlo do sagorevanja?\nKako bi mogli da uopšte dođeš do zaključka šta je sagorevanje na poslu, potrebno je da znaš kako da ga prepoznaš.\nTehnički, sagorevanje predstavlja stanje fizičke ili emotivne iscrpljenosti koje prati osećaj smanjenog uspeha i gubitak ličnog identiteta.\nZašto dolazi do sagorevanja?\nVrlo često do sagorevanja dolazi usled dugoročnog i nerešivog stresa na poslu – što rezultuje osećanjima emotivne iscrpljenosti i udaljavanjem od kolega i važnih ljudi u vašem životu.\nDo sagorevanja na poslu najčešće dolazi kada si primoran da radiš stvari u kojima ne uživaš i pritom ne dobijaš nikakvu nagradu ili priliku da se odmoriš i oporaviš od posla.\nProstije rečeno, imaš radne dane koji se protežu u nedogled bez ikakvog izgleda za odmor ili neke privatne aktivnosti, gotovo nikakvu priliku da iskažeš svoje mišljenje ili ideje u vezi sa tim kako stvari mogu da se promene na bolje.\nVažno je da napomenemo i šta sagorevanje nije, jer simptomi mogu da se poklope sa drugim stanjima. Depresija, dosada i lenjost vrlo često mogu da se protumače kao sagorevanje jer su simptomi veoma slični.\nZašto puno ljudi u IT industriji pati od sagorevanja na poslu?\nSa sigurnošću možemo da kažemo da su mnoge pozicije u IT svetu izazovne i sa sobom nose poprilično stresa, ali pritisak svakako nije ni blizu onom koji imaju, recimo, hirurzi ili pripadnici vojske i policije. Ipak, ako ste 100% posvećeni svom poslu, zadovoljstvo urađenim vrlo lako može da preraste u pritisak.\nRad sa softverom ne poznaje granice i pruža popriličnu fleksibilnost po pitanju radnih sati i sredine iz koje se radi. Vrlo često postoji i veliki prostor za iskazivanje entuzijazma.\nSa druge strane, tu su i nerealni rokovi i očekivanja menadžmenta i klijenata. Usled toga, menadžeri, pa i sami programeri, daju sve od sebe kako bi sve ovo ispunili, iako znaju da objektivne okolnosti kao što su manjak ljudstva to neće dozvoliti – a pronalazak novih je sada već postao veoma naporan i skup proces koji firme pokušavaju da kompenzuju angažovanjem manje veštog kadra.\nUpravo ta brzina često dovodi do toga da se projekti odbacuju, a ljudi koji su na njima naporno radili ne dobijaju pohvalu za svoj trud.\nTakođe, uska specijalizovanost, i manjak stručnog kadra, sprečavaju mnoge u IT svetu da uzmu prekopotreban odmor, a kada se to i desi, na njega kreću sa osećajem krivice zbog toga što je tim ostao da radi sa jednim dragocenim čovekom manje.\nNe treba zaboraviti ni činjenicu da programiranje zahteva veliku količinu koncentracije, vrlo često i izolovanosti – što dodatno smanjuje interakciju sa ljudima.\nMali broj stručnih ljudi sa sobom nosi i poslovne prednosti, kao što su unapređenja na menadžerske pozicije, ali usled sve veće fluktuacije ljudi, do tih pozitivnih pomeranja često dolazi prerano i ljudi nisu spremni da na adekvatan način funkcionišu na novoj poziciji. Uživanje u programiranju može biti zamenjeno brojnim menadžerskim odgovornostima koje donose novi talas pritiska i manjka adekvatne podrške.\nPreventiva - kako sprečiti sagorevanje na poslu\nVeliki broj programera danas čine mladi ljudi koji su spremni da na sebe preuzimaju sve više posla i odgovornosti verujuću da će njihovo ja u budućnosti podjednako dobro moći da izađe na kraj sa povećanim obimom posla i manjkom slobodnog vremena.\nZato je važno da redovno pratite i beležite sve svoje obaveze (poslovne i privatne) kako biste u svakom trenutku imali uvid u to da li se balans pomera u korist poslovnog ili privatnog.\nAko osetite da polako ipak dolazite u situaciju koja bi dugoročno mogla da dovede do sagorevanja, stručnjaci preporučuju pravljenje redovnih pauza, vežbe disanja, meditaciju, fizičku aktivnost i prosto odvajanje dodatnog vremena za stvari koje vas ispunjavaju van posla.\nIako je odgovornost za naše zdravlje na nama samima, postoje i određene stvari koje bi menadžeri mogli da preduzmu kako bi sprečili najgori ishod:\nDozvolite zaposlenima priliku da se na svakih par meseci odmore i odmaknu od poslovnih obaveza\nKompenzujte požrtvovanost zaposlenih na adekvatan način bilo novcem, bilo dodatnim danima odmora\nVodite tim svojim primerom\nJasno definišite obaveze i pozicije zaposlenih\nNegujte pozitivne prakse poslovanja\nIako volimo da se osećamo važno i cenjeno, mnoge stvari mogu da sačekaju ili budu delegirane. Ako to uvek imate na umu, mnogo više ćete uživati u životu, ali i poslu, pa čak biti i u prilici da ozbiljnije planirate svoju budućnost.\n186 osoba je glasalo, prosečna ocena: 4


V. B. 6. novembra 2018. 16:46\nNije problem što toliko anglicizama ulazi u srpski jezik, nove reči označavaju pojmove koji treba da obogate našu kulturu, strašno je šta označavaju te reči i kakva banalna kultura ulazi u naš jezik i svakodnevicu, kaže prof. dr Rajna Dragićević.\nUžice – Foto-bombingovao mi je selfi, pa sam ga anfrendovala na „Fejsu” i blokirala na „Instagramu”.\n– Pod uticajem globalizacije, sve očigledniji je uticaj engleskog jezika na srpski, kao i na sve druge jezike. Reč koja se u engleskom pojavi danas već sutra će se pojaviti u svim ostalim jezicima. Pa dobro, mi smo uvek, i u Vukovo vreme, bili otvoreni prema stranim rečima. Poznato je da ni Vuk nije s mnogo ljubavi unosio turcizme, a u njegovom „Srpskom rječniku” ipak ima dosta turcizama. Mi smo, zapravo, svoju neku veličinu i nacionalnu neopterećenost uvek pokazivali i time što smo se slobodno odnosili prema novim rečima. Danas nije problem što toliko anglicizama ulazi u srpski jezik, nove reči označavaju pojmove koji treba da obogate našu kulturu, najstrašnije je šta označavaju te reči i kakva banalna kultura na taj način ulazi u naš jezik i svakodnevicu.\nOvako je prof. dr Rajna Dragićević, upravnik Katedre za srpski jezik sa južnoslovenskim jezicima Filološkog fakulteta u Beogradu, odgovorila na pitanja novinara o tome kakav je njen stav o novim rečima u savremenom srpskom jeziku. Čuvena lingvistkinja je učestvovala u radu međunarodnog naučnog skupa „Jezik, kultura, obrazovanje”, koji je organizovan na užičkom Pedagoškom fakultetu. Predstavljena su 52 stručna rada, govorilo je 76 stručnjaka iz Srbije, Slovenije, Slovačke, Češke, Poljske, BiH i Turske.\nOna je napomenula da se pre 10–15 godina ovom problematikom bavio Đorđe Otašević u doktoratu i zaključio da najveći broj novih reči u srpskom jeziku predstavljaju derivati nastali od domaćih tvorbenih osnova i afiksa i da ne treba previše da budemo zabrinuti.\nHrvatski režiser najavio je da će svojim studentima predavati na…\nHrvati pogađali srpske reči: ‘Buđelar? Koji je to jezik?’…\nProfil koji je zapalio internet: Presmešan prevod engleskih fraza na…\n– To je za mene tada bila važna informacija – dodala je profesorka.\nDanas, međutim, najveći broj novih reči dolazi iz engleskog jezika.\n– Reč foto-bombing, na primer, pre dve-tri godine pojavila se kao reč godine, a potom vrlo brzo i u srpskom jeziku. Ona označava pojavu kada neko pravi selfi (što je takođe jedna od reči koje su se nedavno pojavile u srpskom jeziku), ali se neko pojavi i pokvari ga. To pokazuje da živimo u narcisoidnom svetu gde je jako važno praviti sopstvene fotografije, pa je strašno ako vam neko pokvari tu samopromociju – navela je jedan od primera prof. Dragićević.\nSve češće se čuje i reč bindžovati – kada gledamo nekoliko epizoda jedne serije jednu za drugom ili kompletnu seriju odjednom – koja je takođe bila reč godine. Zatim reč anfrend – kada odlučite nekog da odbacite, izbrišete kao prijatelja na društvenim mrežama.\n– Sve ovo pratim zato što znam da će se svaka reč izabrana za reč godine od strane vrlo značajnih leksikografskih kuća, kao što je Oksfordski izdavački centar, koji objavljuje Oksfordski rečnik, uskoro pojaviti i u srpskom jeziku. Stalno očekujem da će to biti nešto novo što oplemenjuje našu kulturu, ali te reči unose jednu antikulturu koja nas potpuno urušava, na sve moguće načine. Čak i ne pokušavamo da prevodimo te reči, nego je, zapravo, jako važno da ih zadržimo u tom obliku engleskog jezika – istakla je profesorka.\nSmatra Rajna Dragićević da to nisu ni anglicizmi, jer da bi neka reč to bila, mora po svom poreklu biti iz engleskog, ali morfološki i fonološki uobličena prema zakonitostima srpskog jezika:\n– Te reči koje uđu, a uopšte se ne prilagođavaju, nisu anglicizmi već engleske reči u srpskom jeziku. Takvih je sve više i ako slušamo mlade ljude, mi ćemo čuti neki jezik koji nije ni srpski ne engleski, nego engleski u srpskom. Ili možda srpski u engleskom, jer se tek poneka naša reč pojavljuje.\nNa pitanje da li tome može da odoli srpski jezik, ona odgovara odrično, zato što je uticaj globalizacije ogroman. Ali moglo bi da se učini da taj uticaj bude nešto manji, a mediji tu imaju ogromnu ulogu.\n– Znam primer koliko su se Turci trudili da reč selfi prevedu na turski jezik. I uspeli su u tome. A tu mora učestvovati i država. Jezički stručnjaci treba da imaju apsolutnu podršku države, treba da postoje lektori u svim medijima, dobra lektorska služba koja treba da promoviše ono što jezički stručnjaci predlože. U protivnom, ostaće među četiri zida to što jezički stručnjaci predlože – istakla je ova profesorka, zaključujući da jezik treba čuvati i brinuti o njemu.\nKonj, Bog, kuća\nPoznata lingvistkinja je na ovom međunarodnom skupu govorila o Vukovom „Srpskom rječniku”, budući da je ovo godina jubileja – dva veka od objavljivanja prvog izdanja 1818. u Beču.\n– Vukov „Rječnik” je zaista, kako je rekao naš veliki akademik Pavle Ivić, najznačajnije pojedinačno delo u celokupnoj srpskoj kulturi. Od tog dela počinje ono što se zove savremeni srpski jezik. Prof. Duško Vitas je sačinio korpus od svih srpskih reči u „Rječniku”. Semantički sam analizirala najfrekventniju leksiku kada se uzme u obzir bukvalno svaka srpska reč u toj knjizi. To do sada nije bilo istraživano i došla sam do zaključka da su najfrekventnije imenice: čovek, voda, konj, dan, ljudi, dim, planina, Bog, kuća i pesma. Ove imenice su najčešće i u srpskim narodnim pesmama i poslovicama. Te reči su, zapravo, čvorišta srpske kulture – istakla je Rajna Dragićević.\n(Branko Pejović, „Politika“)\nengleske rečisrpski jezik\nGitaristkinja Ana Popović nastupiće 22. maja u Beogradu


Laković: Pet službenika Uprave policije i N.N. lice bez pravnog osnova deaktivirali zabrane ulaska u CG – CG Vijesti\nkrivokapićev savjetnik podnio krivičnu prijavu\n„U prijavi stoji da su osumnjičeni službenici, na ovaj način, omogućili licima koja su bila pod mjerama zabrana, da nesmetano uđu u Crnu Goru, gdje su po ulasku, neka od navedenih lica, izvršila više krivičnih djela za koja se protiv njih, u Specijalnom državnom tužilaštvu, vodi krivični postupak“\nSavjetnik za bezbjednost predsjednika Vlade Crne Gore Zdravka Krivokapića, Vojo Laković, podnio je danas Višem državnom tužilaštvu u Podgorici, krivičnu prijavu protiv pet službenika Uprave policije i N.N. lica, saopšteno je iz Krivokapićevog kabineta.\nU prijavi piše da su ti policijski službenici i N.N. lice u kontinuitetu, u periodu od 2018. do 2021. godine, kao službena lica „pristupajući informaciono-komunikacionom sistemu i u njemu, bez pravnog osnova – odgovarajuće odluke Ministarstva unutrašnjih poslova, deaktivirali zabrane ulaska u Crnu Goru licima kojima je, u skladu sa čl.8 st.1 tač.9, Zakona o strancima, izrečena mjera zabrana ulaska u Crnu Goru, jer to zahtijevaju razlozi nacionalne i unutrašnje bezbjednosti“.\n„U prijavi stoji da su osumnjičeni službenici, na ovaj način, omogućili licima koja su bila pod mjerama zabrana, da nesmetano uđu u Crnu Goru, gdje su po ulasku, neka od navedenih lica, izvršila više krivičnih djela za koja se protiv njih, u Specijalnom državnom tužilaštvu, vodi krivični postupak“, zaključuje se u saopštenju iz Krivokapićevog kabineta.\nPovezane teme:HronikaMinistarstvo unutrašnjih poslovaUprava policijeViše državno tužilaštvoVlada Crne GoreVojo Lakovićzabrana ulaskaZdravko Krivokapić


Foto: N.N. | Odgovor Žozepu\nMilan Blagojević 04.12.2021 11:26\nVisoki predstavnik Evropske unije (EU) Žozep Borelj oglasio se kolumnom pod naslovom "Vođstvo nisu igre i političko hazarderstvo", koja je 3. decembra ove godine objavljena u "Nezavisnim novinama".\nGospodin Žozep je bezuspješno svojom kolumnom želio ostaviti utisak navodno nepristrasnog posmatrača ovdašnjih neprilika, jer je iza te tanke fasade prozirna njegova osuda Republike Srpske i njenog legitimnog nastojanja da odbrani sebe, svoj ustavni integritet od brojnih ataka suprotnih Ustavu BiH.\nStoga ne mogu, a da ne podsjetim Žozepa na neke stvari pred kojima on i moralno i pravno neosnovano ne samo što zatvara oči, već nas još želi ubijediti da nepravo treba biti pravo. U biografiji gospodina Borelja dostupnoj na Vikipediji piše da je španski i katalonski političar koji je, prije nego što će postati ministar spoljnih poslova EU, bio predsjednik Evropskog parlamenta od 20. jula 2004. do januara 2007. godine. Ova crtica iz njegove biografije veoma je važna, s obzirom na to da on u svojoj kolumni tako otvoreno želi pribaviti legalitet i legitimitet protivpravnoj odluci Valentina Incka iz jula ove godine, kojom je na kriminalan način, zloupotrebom ovlašćenja visokog predstavnika u BiH, Incko nametnuo tzv. "zakon o zabrani negiranja genocida".\nGospodine Borelj, da li znate, a trebalo bi da znate, da ne postoji nijedan pravni izvor u međunarodnom pravu, pravu EU i unutrašnjem pravu dejtonske BiH koji ovlašćuje visokog predstavnika u BiH da jednoj suverenoj državi, članici Ujedinjenih nacija, nameće svoje privatne zakone.\nZamislite, gospodine Borelj, da je Vama, dok ste obavljali funkciju predsjednika Evropskog parlamenta, došao neki pojedinac koji Evropskom parlamentu, a time i Vašoj Španiji i Kataloniji, kaže da će zakon biti njegova volja, iako ga nijedan propis EU i Vaše Španije na to ne ovlašćuje.\nSiguran sam da biste se u tom slučaju, kad je Vaša koža u pitanju, kao šef parlamenta, a sada i kao šef diplomatije EU, osjećali poniženo i bili biste spremni da se do posljednjeg atoma snage borite i izborite protiv takve tiranije.\nAko je tako, a jeste i treba da bude tako, pa zašto za nas ovdje u BiH, gospodine Borelj, važe druga pravila. Jer, u Vašoj kolumni napisaste kako se navodno "odluka bivšeg visokog predstavnika Valentina Incka da iskoristi bonska ovlašćenja kako bi kriminalizovao negiranje genocida ne tiče kolektivne krivice i nije napad na RS, nego se tiče dostojanstva svih žrtava".\nGospodine Borelj, ostavljajući sada po strani da ono "RS" u navedenom citatu govori, meni barem, kako ovaj tekst niste pisali Vi, već sarajevska politička kuhinja koja nikada ne može da prevali preko jezika Republika Srpska, moram Vas pitati da li ste, prije nego što ćete potpisati navedenu kolumnu i ovaj citat iz nje, pročitali Dejtonski sporazum i tzv. Bonske zaključke iz decembra 1997. godine? Rekao bih da niste i da Vas to ne interesuje. A da jeste, vidjeli biste da u Dejtonskom sporazumu, kao ni u tekstu tzv. Bonskih zaključaka, ni na jednom mjestu nije napisana riječ zakon kao mogućnost koju, na kraju 20. i sada u 21. vijeku, nigdje na svijetu nema, niti može imati bilo koji pojedinac, da nameće svoje privatne zakone suverenoj državi, njenim građanima i institucijama.\nOsim toga, da ste ih pročitali, vidjeli biste da tzv. Bonski zaključci nisu zaključci, kako njihov naziv vara većinu čitalaca, već se u pravnom pogledu radi o međunarodnom sporazumu koji su te 1997. godine između sebe u pisanom obliku zaključili SAD, Kanada, Velika Britanija, SR Njemačka, Francuska, Turska, Japan i druge države, pravno neosnovano se nazvavši tzv. Savjetom za primjenu mira u BiH, uprkos tome što postojanje takvog tijela nije dozvoljeno nijednim izvorom međunarodnog prava. Zbog toga te države nisu imale pravo da išta naređuju BiH kao suverenoj državi, članici Ujedinjenih nacija, niti da bilo koga trećeg, pa ni pojedinca zvanog visoki predstavnik u BiH, ovlašćuju da može bilo šta nametati kao pravni akt u BiH, a kamoli kao ustav ili zakon.\nGospodine Borelj, Vi ste sada visoki predstavnik EU za spoljnu politiku pa u tom svojstvu treba da znate da je Poveljom Ujedinjenih nacija kao najvišim opštim pravnim aktom te svjetske organizacije propisano, snagom imperativne norme opšteg međunarodnog prava, da se Organizacija Ujedinjenih nacija (čiji član je BiH) temelji na "načelu suverene jednakosti svih svojih članova i da, dosljedno tome, ništa u Povelji UN-a ne ovlašćuje Ujedinjene nacije da se miješaju u poslove koji po svojoj suštini spadaju u unutrašnju nadležnost države" (član 2. stav 1. tačka 7. Povelje UN-a).\nKada UN nemaju pravo da se miješaju u ove poslove jedne države, onda to tim više nemaju niti mogu imati EU i one države članice tzv. Savjeta za primjenu mira u BiH. Stoga je toliko jasno da takvu mogućnost nikako, ni pod kakvim izgovorom, ne može imati bilo koji pojedinac. Zato je, umjesto što se moralno i pravno neosnovano upinjete da odbranite kriminal visokog predstavnika, neophodno da Vi i EU što prije insistirate na poništenju tog Inckovog tzv. zakona, jer je on zloupotreba ovlašćenje od strane pojedinca i kao takav je anticivilizacijski čin.\nGospodine Borelj, kažete u kolumni da je "ustavna reforma u BiH hitan prioritet" i da je njen cilj "ukloniti diskriminaciju iz Ustava BiH u vezi s Predsjedništvom BiH i Domom naroda BiH". I na ovom mjestu Vi vodite politiku dvostrukih aršina, jednu koja važi za države članice EU, a drugu koju biste nametnuli BiH.\nSkrećem Vam pažnju na Republiku Kipar, članicu EU. U Ustavu Kipra je propisano da je predsjednik te države Grk, koga bira grčka izborna zajednica, a potpredsjednik Kipra je Turčin i bira ga turska izborna zajednica. Savjet ministara Kipra takođe čine ministri Grci i Turci, i to 70% Grci, a 30% Turci, na kom principu je organizovan i funkcioniše i Parlament Kipra. Kako vidite, EU to prihvata, jer je svjesna da nije Kipar država kakva jeste zato što ima Ustav kakav ima, već je Ustav Kipra takav zato što je Kipar država kakva jeste i kakva jedino može biti. Isto je, gospodine Borelj, i sa Ustavom Belgije i tamošnjim regionima, odnosno flamanskom (Dutchspeaking), valonskom (Frenchspeaking) i njemačkom (Germanspeaking) zajednicom.\nPa kad je tako, zašto, Žozep, nama pričate druge priče, kad je i ovdje kod nas BiH takva ne zato što ima Ustav kakav ima, već je taj Ustav takav zato što je BiH takva kakva jeste i kakva jedino može biti.\nU krajnjem, i u Vašoj Španiji, članom 2. njenog Ustava, garantovan je ustavni status i nadležnosti španskih regiona, a to znači i Vaše Katalonije. To znači da ništa što je tim Ustavom dato kao nadležnost, odnosno svojina regionima, država Španija neće uzeti od njih. Nema stoga ne samo španski Parlament, već ni Ustavni sud Španije pravo da oduzima španskim regionima ono što je njihovo. Štaviše, Ustavni sud Španije razvio je jurisprudenciju na osnovu koje je odbio mogućnost zahtijevanja da se, radi transponovanja prava EU u španski pravni sistem, omogući centralnoj državnoj vlasti da svojim propisima zakročuje u ustavne nadležnosti njenih pokrajina.\nPored toga, Vi znate i za postojanje španske institucije koja se zove Međuvladin komitet za poslove EU (Conferencia para Assuntos Relacionados con las Comunidades Europeas), osnovane 1988. godine. Ona je dobila i zakonski status na osnovu Zakona broj 2/1997. U okviru tog komiteta sastaju se najviši zvaničnici državne administracije sa političkim predstavnicima 17 španskih pokrajina radi raspravljanja o pitanjima vezanim za EU. Ovaj sistem, uzimajući u obzir i već spomenutu jursiprudenciju Ustavnog suda Španije, vodi računa o pitanjima iz isključive nadležnosti pokrajina i štiti ih, jer ako pokrajine o određenom pitanju iz te nadležnosti imaju zajedničku politiku, takva politika mora biti zastupana i u Briselu, bez obzira što se sa njom ne slaže centralna vlada.\nKod nas ovdje, Ustavni sud BiH ne radi ono što radi Ustavni sud Španije. Umjesto toga, Ustavni sud BiH otima nadležnosti i imovinu Republike Srpske. Vjerujte mi, gospodine Borelj, kada Vam ovo kažem. Jer, Ustavni sud BiH u svojoj odluci, broj U 1/11 od 13. jula 2012. godine, u stavu 63. najprije ispravno konstatuje da "Ustav Bosne i Hercegovine ne sadrži nijednu odredbu koja se odnosi na državnu imovinu".\nIz ovoga nesumnjivo proizlazi da prema tom Ustavu BiH nema svoju državnu imovinu i da umjesto nje postoji samo imovina entiteta, jer je Ustavom BiH propisano da sve vladine (tj. državne) funkcije koje tim ustavom nisu izričito date BiH jesu nadležnosti entiteta. Ali onda Ustavni sud BiH ne sudi prema normama Ustava BiH, već zloupotrebljavajući ustavnosudsku funkciju stvori svoju normu u stavu 73. navedene odluke od 13. jula 2012. godine, kazavši da uprkos rečenom postoji državna imovina i da ona navodno "reflektira državnost, suverenitet i teritorijalni integritet BiH".\nVidite, gospodine Žozep, ovakve zloupotrebe jednog ustavnog suda sigurno ne bi bile dozvoljene u Vašoj Španiji i tamo biste, siguran sam, imali razumijevanje, kao što i trebate imati, za borbu Vaše Katalonije protiv takve uzurpacije javne vlasti. Zato umjesto svega onoga što je napisano u kolumni koju ste Vi potpisali, trebate imati razumijevanje i poštovanje i prema Republici Srpskoj, najprije tako što njeno ime nećete nikada pisati kao "RS", već njegovim punim nazivom, a zatim i time što ćete poštovati njenu pravno utemeljenu borbu za svoj ustavnopravni položaj i imovinu koji joj pripadaju prema Ustavu BiH. Republika Srpska se samo za to bori.\nKolumna Žozep Borelj


JEDINSTVENE NIŠKE ČETVORKE U četiri minuta su postali punoletni. UVEK SE DRŽE ZAJEDNO, a evo kakvi su im PLANOVI\nNiške četvorke, Veljko, Natalija, Radovan i Anđela Milenković, proslavile su svoj 18 rođendan i svi zajedno u istom trenutku, kako su i rođeni, zakoračili u svet odraslih.\nRođenadan su proslavili sa puno prijatelja jer, kako kaže majka Lidija, "u toj porodici se od njihovog rođenja, pa sve do sada sve množi sa četiri".\nPa je tako bilo i sa zvanicama na rođendanu.\nNikome to nije smetalo jer je sve bilo još veselije i nasmejanije.\nA, u porodici Milenković, i pored svih muka i problema sa kojima su se svih ovih godina nosili smeh je jedina stvar koja ne manjka.\nRadovan, Anđela, Veljko i Natalija Milenković pre tri godine\nČini se da o ovoj sedmočlanoj, jer sa njima živi i baka Marina, može da se napiše roman.\nMada su četvorke sada odrasle i sami mogu da donose odluke i dalje se, po navici, oslanjaju jedni na druge i na roditelje.\n"Za četiri minuta četiri bebe"\nDrže se zajedno, sve dele, ali među njima, ipak, ima razlika.\nKako kaže mama Lidija, svako od njih nosi neku svoju ličnu crtu i osobinu.\nNajstariji je Veljko, on je prvu rođen pre 18 godina, 21. novembra. Onda je minut kasnije na svet došla Natalija, pa Radovan, dva minuta posle Veljka, a Anđela je prvi put zaplakala minut posle Radovana.\nNiške četvorke na proslavi male mature\nTa četiri minuta su promenila ceo život porodice Milenković, mame Lidije i oca Radovana.\n- Nije bilo lako kada odjednom dobijete četiri bebe, ali sada, posle 18 godina, kada se osvrnem, vidim samo jednu veliku i srećnu porodicu - kaže mama Lidija.\n- Posebno nam je dragi to što se oni međusobno slažu, pomažu jedno drugo, drže se uvek zajedno. Sada su pri kraju srednjoškolskog obrazovanja i pred njima je velika odluka, kako nastaviti dalje. Naša je želja da izaberu ono što vole i da sebe ostvare kroz karijere koje su pred njima - kaže ona.\nVreme kada su "zakoračili u svet odrsalih" donelo im je nove izazove, ali je za njih to trenutak i kada će svako, birajući put za budućnost, krenuti u nekom svom smeru.\nDo sada su uvek bili zajedno, u vrtiću, osnovnoj i srednjoj školi.\nUčenici su četvrte godine Medicinske škole u Nišu.\n"Baviće se različitim poslovima"\n- Voleo bih da upišem Pravni fakultet i da ostanem ovde - kaže Veljko.\nRadovan razmišlja na drugi način. On je sportski tip, trenira odbojku pa je njegov logičan izbor Fakultet sporta i fizičkog vaspitanja.\nNiške četvorke kreću u život\nOSTVARILI SAN Niške četvorke oblače bele mantile\nNatalija želi da ostane u svetu medicine, pa je izabrala višu medicinsku školu, a Anđelija, koja je i najmlađa, kaže da obožava decu i da se igra sa njima te je otuda njen izbor pedagoška škola.\nAli i u svom "razilaženju" oni su pronašli zajedničku nit, a to je želja da ostanu u Srbiji.\n- Nećemo dozvoliti da nas bilo šta razdoviji jer smo uvek tu jedni za druge - kažu te najpoznatije niške četvorke.\n"Prvi dani bili su slatke muke"\nMama Lidija se sa setom seća prvih dana provednih sa četvorkama.\nBile su to za nju slatke muke. Ne krije da je ostala željna igre sa njima što i danas na neki način pokušava da nadoknadi.\nSvi zajedno su prošli težak put njihovog odrastanja, a u tome su pomagale Lidijina i Radetova mama koja je i sada uvek na usluzi unucima.\nBaka Marina za njih sprema obroke, ispraća ih i dočekuje iz škole.\nI, pored svih problema sa kojima se sreću, Milenkovići su pravi primer da sreća može da se pronađe i u malim stvarima i da je najvažnija ljubav koju oni gaje u svom domu.\n- Stalo nam je do toga da naša deca ostvare sebe kao osobe, da postanu dobri ljudi, što već sada jesu. Znamo da nas čeka još puno izazova, ali smo spremni na sve i sve da prebrodimo. Kako četvorke rade, tako nam i troškovi rastu, ali smo navikli na to. Suprug drži igraonicu, ja radim u Centru za socijalni rad, ali nisam u stalnom radnom odnosu, a više nećemo dobijati platu na koju smo imali pravo dok deca nisu napunila osamnaest godina - priča majka Lidija.\nPrema njenim rečima, iz svake situacije su izlazili kao pobednici i u ono vreme, kada im je bilo najteže.\n- Sami smo platili vantelesnu oplodnju, u to vreme nije bilo ni roditeljskog dodatka, sve je bilo teško ali sada je divno. Ništa ne bih menjala, možda bi ih samo više grlila i ljubila, jer dok su bili mali nisam nikada imala dovoljno vremena za to, mada sam, opet, svaki trenutak poklanjala njima - kaže mama Lidija.\n"NE STIŽEMO DA IH MNOGO ZAGLEDAMO" Čuvene četvorke iz Subotice stigle kući, a ovako izgleda ŽIVOT SA ČETIRI BEBE\n"UME DA BUDE I NAPETO" Mladen i Mira dobili su četvorke, a ovako izgleda JEDAN NJIHOV DAN\nMESTA IMA DOVOLJNO, A LJUBAVI NA PRETEK Ovo je priča o roditeljima koji su poželeli da im sin dobije brata ili sestru, a dobili su ČETVORKE\nPRVE ČETVORKE U SRBIJI POSLE SEDAM GODINA "Nismo mogli ni da sanjamo da će Vasilije dobiti još tri brata i sestricu"\n"OBEĆAO SAM DA ĆEMO USPETI I USPELI SMO" Igor Jurić se zahvalio svima koji su podržali inicijativu\nDanijela Predvna prica, predivna deca i predivni roditelji. Najveci uspeh Vam je sto su Vam deca zdrava prava i dobra. Puno uspeha u daljem zivotu im zelim. Mogu samo da zamislim koliko je bilo tesko finansijski izdrzavati decu. Jos jednom svako dobo i posebne pohvale za mamu koja izgleda kao da joj je 30.\nMajka dvoje dece Čitam i plačem, baš me dirnula priča kako su srećni i složni! Svaka čast, da ste živi i zdravi i odrasli u pametne i vredne ljude, i da ste uvek tako lepi i slatki! Svaka čast i roditelja, stvarno veliko poštovanje od mene!\nBravo Svaka cast roditeljima, sto su uspeli da vaspitaju kvalitetne ljude. Tako se to radi. Tako treba da izgleda jedna porodica u Srbiji. Sve najbolje od srca zelim celoj porodici.\nbaka ovo je pravo bogatstvo imati njih cetvoro Jos kada dodju njihova deca e to ce tek biti milina ja imam petoro unucica presrecna sam zelim I'm svu srecu ovog sveta\nSanja Divno,predivno,bravo roditelji,i majko koja si donela cetri zivota,svaka cast.....da su vam zivi i zdravi i srecni i vi zajedno snjima\nJasna Odavno ne procitah nesto lepse, bravo za mamu i tatu! "Zao mi je sto ih nisam grlila vise..." Sreca vas pratila ceo zivot!\nMira O divne priče, o divne li porodice! Svako dobro im u životu želim!! Ja sam mama blizanaca i samo ih pola razumem!!:))\nNiš Divna porodica, koja ne kuka nego uživa u onome što ima, a ima četiri blagoslova. Od srca im želim sve naj, naj...\nNn Ovo je nesto sto se zove bogatstvo a nekupuje se novcem. Sa zadovoljstvom sam procitala tekst i zelim porodici svu srecu.\nPosmatrac Svaka cast roditeljima, nije lako u ovom svetu podizati 4oro dece. Bogati ste, jako, cuvajte to sto imate\nNOVI PODACI U AFERI VEKA - "NESTALE BEBE" Slučaj mladića iz Srbije koji je hteo da sazna ko su mu pravi roditelji dobila je ŠOKANTNI NASTAVAK\nČak 29 dosijea o usvajanju beba u periodu od 1976. do 1985. godine nestala su iz Centra za socijalni rad u Aleksincu.\nNakon što je danas Skupština Srbije usvojila izmene Krivičnog zakonika koji predviđa doživotni zatvor za ubice dece bez prava na pomilovanje, putem svog Tviter naloga javnosti se obratio i Igor Jurić zahvalivši svima koji su podržali inicijativu koju je Fondacija "Tijana Jurić" pokrenula u saradnji sa našom redakcijom.\nPONOVO IZVUČENA LOTO SEDMICA Dobitak od 35 miliona otišao u Leštane\nU 40. kolu igre na sreću loto ponovo je izvučena sedmica, ovoga put "teška" 35 miliona dinara, što je oko 300.000 evra, a dobitni listić uplaćen je u Leštanima (Beograd).\nISTRAŽUJEMO Loši projekti CIP-a za Koridor 10 koštali nas 60 miliona evra\nNeodgovarajući projekti koje je Saobraćajni institut CIP uradio za koridor 10 u Grdeličkoj klisuri koštali su Srbiju čak 59,5 miliona evra, pokazali su podaci do kojih je "Blic" ekskluzivno došao.\nCena putarine na južnom kraku Koridora 10 još samo par meseci ostaće ista. Prema nezvaničnim najavama, od 1. jula ona će poskupeti, odnosno počeće naplata na nedavno otvorenom delu autoputa kroz Grdeličku klisuru.\nSkupština Srbije usvojila je danas izmene Krivičnog zakonika koji predviđa doživotni zatvor za ubice dece bez prava na pomilovanje.\n"NISAM ZNAO KAKO DA OBJASNIM DA MAMA NEĆE DOĆI" Nina (11) i Mia (9) nekada nemaju ni za hranu, a kad pročitate njihove želje, srce će vam pući\nNina (11) i Mia (9) iz Bora sa tatom Vladom Krsmanovićem žive od danas do sutra. Bez mame Nataše ostale su pre devet godina. Mia je nije ni upoznala. Njihova mama je odmah posle porođaja pala u komu i posle nekoliko dana umrla.\nZavršeno prijavljivanje nadarenih učenika za specijalizovana odeljenja, a za ovaj smer je NAJVEĆA GUŽVA\nPrijavljivanje talentovanih učenika za upis u novoosnovana odeljenja za prirodne nauke, jezike, informatiku i umetnost završeno je u petak, a najveća nesrazmera između broja prijavljenih i broja mesta je na biološko-hemijskom smeru.\nNa Evroviziji se ove godine nismo proslavili, ali su zato osnovci iz Požege ODUŠEVILI EVROPU, A I VAS ĆE (VIDEO)\nUčenici Osnovne škole "Petar Leković" iz Požege osvojili su drugo mesto na muzičkom takmičenju "Schoolvision 2019", na kom su učestvovale škole iz 32 zemlje Evrope, a pesma "Naći ćeš i ti svoju metu" za koji su tekst napisali sami đaci, a muziku komponovao njihov nastavnik Milan Zlatković, oduševila je žiri.\nREPUBLIKA PLAĆA 45 MILIONA Posle parade i tenkova, totalna rekonstrukcija Bulevara Nikole Tesle u Nišu\nNakon što je pre desetak dana u sklopu velike vojno-policijske parade njime protutnjalo više od 4.500 vojnika sa 300 tenkova, oklopnih transportera I drugih borbenih I neborbenih vozila, Bulevar Nikole Tesle opet su okupirali građevinski radnici koji imaju direktivu da do kraja maja završe potpunu rekonstrukciju ove niške saobraćajnice.\nTOPLOTNI UDAR, OLUJA, TORNADO Evo kakvo leto očekuje Evropu ove godine\nVećem delu Evrope ovog leta prete opasni toplotni talasi, dok jugoistočnu Evropu i Balkan očekuju jake oluje, objavio je meteorološki servis AccuWeather u svojoj velikoj prognozi za nadolazeće leto za "stari kontinent".\nZabrana prodavanja kuće i stanova za dug do 5.000 evra za komunalije, zaštita porodilja i dece, onlajn licitacije, samo su deo najvažnijih promena predviđenih predloženim izmenama Zakona o izvršenju i obezbeđenju.\nZBOG PIJANOG VOZAČA OSTALA JE BEZ NOGE Nataša (20) je vozila bicikl kada je doživela stravičnu nesreću, ali ona kroz ŽIVOT IDE OSMEHOM\n"Nikada se ne predajte! Život ide dalje. Nasmešite se i recite: Ja to mogu i pobediću", poručuje Najtaša Gajdoš (20) iz Kucure nakon teške saobraćajne nesreće u kojoj je ostala bez leve noge.\nBIZARNA MISTERIJA U KRAGUJEVCU Zorica je nestala, a onda je neko na njenom grobu uklesao: GODINA SMRTI - 2046!\nNi posle tri godine od nestanka Zorice Miletić niko nije uspeo da uđe u trag šta se desilo sa ovom sedamdesettrogodišnjom ženom, koja je posle bratovljevog odlaska u Dom za stare ostala da živi sama u stanu u Ulici Kneza Miloša.\nPRONAĐEN DEČAK IZ INĐIJE Učenik pobegao od kuće kako bi VIDEO ZVEZDIN STADION\nNestanak dvanaestogodišnjeg dečaka juče u popodnevnim satima podigao je meštane Inđije na noge. Dečak je u toku noći pronađen, a razlog njegovog bežanja je ljubav prema njegovom omiljenom fudbalskom klubu i poseta stadionu Crvene zvezde "Rajko Mitić" u Beogradu.\nNa Krfu obeležena godišnjica i odata pošta srpskim vojnicim\nNa Krfu je danas obeležena 155. godišnjica prisajedinjena Jonskih ostrva Grčkoj, a svečanosti su prisustvovali gradonačelnik Krfa Konstantinos Nikolouzos, visoki vojni i državni funkcioneri Grčke kao i mnogi građani, zvaničnici i delegacije iz drugih zemalja među kojima i član Gradskog veća Beograda Fadilj Eminović.\n"KOD FRIZERA UGRAĐIVAO SILIKONE" Bečka policija juri srpskog doktora, koji je za sobom ostavio žrtve sa OZBILJNIM ZDRAVSTVENIM POSLEDICAMA\nNakon sprovedene racije po salonima lepote širom Beča, policija traga za doktorom iz Srbije, koji je osumnjičen da se nezakonito bavio kozmetičkom hirurgijom, saznaje "Blic".\nDa bi odeća i obuća stigla do blještavih šoping-molova, radnice u pojedinim zagušljivim fabrikama u Srbiji doslovno padaju u nesvest, pod zabranom da pozovu hitnu pomoć. I sve to za minimalac, a ponekad ni toliko.\nPrvi opipljivi materijalni dokazi da je jedna beba u porodilištu ukradena trenutno se nalaze u rukama Vladine komisije za istraživanje slučajeva nestalih beba i Udruženja za istinu i pravdu o bebama.\nKako je moguće da Srbi uvek završe u IZVITOPERENOM JEDNOPARTIZMU\nVučić: Makron u Srbiji 16. jula\nVučić dva dana u Berlinu: Bićemo u sve težoj poziciji oko Kosova\n"GLEDALI SMO ZLO PRED OČIMA, ZA 15 MINUTA JE SVE NESTALO" Za jednu srpsku voćku ovo će biti NAJNERODNIJA GODINA U POSLEDNJE 2 DECENIJE!\nKAN GORI Poznate lepotice na plaži i 100 STEPENI U HLADU\nU Marinu gleda ceo Kan: Prelepa riđokosa udata je za sportistu i tako su lep par da će VAS ODUVATI\nKejt je iskoristila priliku dok nema Megan da POVRATI MODNU DOMINACIJU: Videli smo je u NAJLEPŠOJ PROLEĆNOJ HALJINI koja je stvorena za PRAVE DAME!\n"STAMFORD BRIDŽ" SPREMAN ZA POVRATAK KRALJA! Petr Čeh ponovo u Čelsiju, ali u novoj ulozi\nE, TAKO SE ZADAJE ZAVRŠNI UDARAC Poslednji poen odbojkašica Srbije za veliku pobedu protiv Holandije /VIDEO/


Kanada: U džamiju ostavljen falsifikovan Kur'an i uvredljiva poruka | TRT Hrvatski\nKanada: U džamiju os...\nKanada: U džamiju ostavljen falsifikovan Kur'an i uvredljiva poruka\nU džamiju u Quebec Cityju u Kanadi, u kojoj je u januaru ove godine poginulo šest osoba kada je naoružani napadač otvorio vatru tokom večernje molitve, ostavljen je falsifikovan Kur'an i uvredljiva poruka.\n20.07.2017 ~ 02.12.2019\nDavid Poitras, glasnogovornik policije Quebec Cityja, kazao je da se u paketu, upućenom na adresu džamije, nalazio falsifikovan Kur'an i veoma uvredljiva poruka.\nIstakao je da je pokrenuta istraga u vezi s incidentom, te da se traga za počiniocima.\nPremijer pokrajine Quebec Philippe Couillard je izjavio da je pomenuti incident "potpuno neprihvatljiv i odvratan".\n"Moramo osuditi ovakve postupke. Vidimo da ljudi u cijelom svijetu žive zajedno. Ovaj paket je jasan dokaz agresivnosti", rekao je Couillard.\nTagovi: Kanada , napad na džamiju\nAmerički ambasador u Ankari pozvan na razgovor 13.12.19 04:55:00\nJapanski premijer otkazao posjetu Indiji zbog tamošnjim masovnih prosvjeda 13.12.19 05:23:00